Αναρτήθηκε από Χρήστος Λυντέρης στις 2:08 π.μ.\nΔημοκρατία, όπως προκύπτει και από την ετυμολογία της λέξης (κράτος + δήμος), καλείται το πολίτευμα όπου κυριαρχεί ο λαός, ήτοι το σύνολο των πολιτών: "Λέγω δ' οίον εν μεν ταις δημοκρατικαίς (πολιτείαις) κύριος ο δήμος, οι δ' ολίγοι τουναντίον εν ταις ολιγαρχίαις." (Αριστοτέλους, πολιτικά, Γ΄, 12-14). Ανώτατο και κυρίαρχο όργανο της δημοκρατίας είναι η συνέλευση των πολιτών, η "εκκλησία του δήμου", η οποία συνέρχεται συχνά, νομοθετεί, ασκεί εκτελεστικές εξουσίες, επιλέγει η ίδια τους δικαστές (δι' εκλογής ή δια κληρώσεως) και εκλέγει τα λοιπά όργανα της πολιτείας. Η δημοκρατία γεννήθηκε και αναπτύχθηκε στις πόλεις - κράτη της αρχαίας Ελλάδας και σήμερα της προσδίδεται ο όρος "άμεση", διότι οι εξουσίες ασκούνταν άμεσα από το λαό χωρίς αντιπροσώπους και μεσάζοντες. Λαμπρότερο παράδειγμα όλων υπήρξε η Αθήνα του 5ου αι. π.Χ, όπου η έννοια της πόλης ταυτίστηκε σε τέτοιο βαθμό με την συμμετοχή των πολιτών της στην άμεση άσκηση της εξουσίας , ώστε εκείνος ο οποίος δεν συμμετείχε στα κοινά δεν θεωρούνταν τίποτε άλλο παρά "άχρηστος".( "Μόνοι γαρ τον τε μηδέν τώνδε μετέχοντα ουκ απράγμονα, αλλ' αχρείον νομίζομεν " , Θουκιδίδου, Περικλέους επιτάφιος, ιστορίαι, Β΄, 40).\nΒεβαίωςη δημοκρατία εκ της φύσεώς της είναι πάντοτε άμεση διότι, όπως αναφέρθηκε προηγουμένως, προϋποθέτει την απευθείας άμεση συμμετοχή των πολιτών. Ωστόσο, επικράτησε σήμερα να καλείται έτσι σε αντιπαραβολή προς την λεγόμενη "έμμεση" ή αντιπροσωπευτική δημοκρατία". Ως "έμμεση δημοκρατία" καλείται το πολίτευμα που στηρίζεται , όχι στην απευθείας άσκηση της εξουσίας από το λαό, αλλά στην έμμεση μέσω αντιπροσώπων άσκηση. Η έμμεση δημοκρατία, η οποία αποτέλεσε την βάση των σύγχρονων πολιτευμάτων του δυτικού κόσμου από το τέλος του 18ου μέχρι τον 20ο αιώνα, στηρίζεται στους αντιπροσώπους. Δεν θέλει τον πολίτη στο επίκεντρο, ούτε προϋποθέτει εκκλησία του δήμου. Προτιμάει να αναγορεύει τον λαό "πηγή άσκησης της εξουσίας" και να τον αφήνει στο περιθώριο, όπως οι πηγές οι οποίες βρίσκονται πολύ μακριά από το ρεύμα των ποταμών (βλ.άρ. 1 του ελλ. Συντάγματος το οποίο ορίζει ότι"όλες οι εξουσίες πηγάζουν από το λαό, υπάρχουν υπέρ αυτού και του έθνους και ασκούνται όπως ορίζει το Σύνταγμα".)\nΕίναι προφανές ότι η αυτοαποκαλούμενη έμμεση δημοκρατία παραβιάζει την βασική αρχή της ίδιας της δημοκρατίας, η οποία είναι η... αμεσότητα, δηλαδή η άσκηση της πολιτικής εξουσίας απευθείας από το λαό. Ως εκ τούτου δεν δικαιούται να ονομάζεται δημοκρατία, αλλά μάλλον ολιγαρχία, διότι η εξουσία ασκείται από ολίγους στο όνομα των πολλών.\nΔεν υπάρχει αμφιβολία ότι η λεγομένη έμμεση δημοκρατία είναι πλέον ξεπερασμένη. Ήδη σε πολλές χώρες του δυτικού κόσμου, οι πολίτες διεκδίκησαν και πέτυχαν την θέσπιση και εισαγωγή θεσμών άμεσης συμμετοχής των πολιτών , όπως η διενέργεια δημοψηφίσματος κατόπιν λαϊκής πρωτοβουλίας, ή η ανάκληση νόμου ή αξιωματούχου, αλλά και η εφαρμογή κανόνων εσωκομματικής δημοκρατίας, ώστε να τίθενται δημοκρατικοί κανόνες στην λήψη των πολιτικών αποφάσεων. Στις περιπτώσεις αυτές ορισμένοι κάνουν λόγο για "μικτή" δημοκρατία. ( demokratie semi - directe πρβλ.Δημητρόπουλο Γενική Συνταγματική θεωρία, σελ.458).\nΟ αγώνας για την πολιτική χειραφέτηση του ανθρώπου συνεχίζεται.\nΑναρτήθηκε από Χρήστος Λυντέρης στις 4:20 π.μ.\nΑναρτήθηκε από Χρήστος Λυντέρης στις 2:06 π.μ.\nΤην δεκαετία του 1780 ο Βασιλιάς Λουδοβίκος ΙΣΤ, η Βασίλισσα Μαρία Αντουανέτα, οι αριστοκράτες και οι αυλικοί της Γαλλίας περνούσαν υπέροχα, αλλά ο λαός , ο οποίος επλήττετο από την φτώχεια, την βαριά φορολογία και την ανύπαρκτη πολιτική εκπροσώπηση, δυσανασχετούσε. Τα πράγματα χειροτέρεψαν ύστερα από την κακή σοδειά του 1788, καθώς οι τιμές του ψωμιού ανέβηκαν στα ύψη, ενώ οι μισθοί κατρακύλησαν ακόμη πιο χαμηλά. Και πάλι όμως ο βασιλιάς ,ο οποίος ζούσε στο δικό του κόσμο στο παλάτι των Βερσαλιών 23 χιλιόμετρα νοτιοδυτικά του Παρισιού, δεν άκουγε τις διαδηλώσεις και δεν αντιλαμβανόταν τα σημεία των καιρών. Στις 14 Ιουλίου 1789 οι μάζες δεν άντεξαν άλλο: Ξεχύθηκαν στους δρόμους, πήραν τα όπλα από το μέγαρο των Απομάχων και κατέλαβαν την Βαστίλη σφαγιάζοντας τους υπερασπιστές της και απελευθερώνοντας τους κρατούμενους. Ο βασιλιάς Λουδοβίκος ΙΣΤ, όταν άκουσε για την πτώση της Βαστίλλης, πάλι δεν κατανόησε τίποτε και λέγεται ότι ρώτησε: " πρόκειται για εξέγερση;" "Όχι μεγαλειότατε", απάντησε ένας από τους δούκες του. Πρόκειται για επανάσταση!"\nΛίγο αργότερα τον ίδιο χρόνο, ο όχλος μετέφερε το βασιλικό ζεύγος δια της βίας από τις Βερσαλίες στο Παρίσι. Τον Ιανουάριο του 1793 ο βασιλιάς καταδικάσθηκε για "συνομωσία κατά της ελευθερίας του έθνους" και καρατομήθηκε, όπως και η Μαρία Αντουανέτα, στην τότε ονομαζόμενη place de la revoloution (πλατεία της επανάστασης) , η οποία σήμερα ονομάζεται place de la Concorde (πλατεία Ομονοίας). Η γαλλική επανάσταση βάφτηκε στο αίμα. Στο όνομά της αποκεφαλίστηκαν περίπου 17.000 άνθρωποι, ανάμεσά τους και οι αρχηγοί της Ροβεσπιέρος και Νταντόν. Αλλά, τελικώς, η σημασία της για την παγκόσμια ιστορία υπήρξε τεράστια, διότι επηρεασμένη και η ίδια από τον γαλλικό διαφωτισμό επέδρασε καίρια στον δυτικό κόσμο, οδηγώντας σταδιακά στην πτώση της "ελέω θεού" μοναρχίας και στην πολιτική εκπροσώπηση της αστικής τάξεως.\n221 χρόνια μετά την γαλλική επανάσταση η Βρετανία έχει ακόμη μοναρχία. Υπάρχει επίσης και μεγάλη οικονομική και κοινωνική κρίση. Το χρηματοπιστωτικό σύστημα, το οποίο ακολούθησε επί δεκαετίες η χώρα, βρίσκεται στα πρόθυρα της χρεοκοπίας και παρασύρει και το ίδιο το κράτος. Προ ημερών , φοιτητές επιτέθηκαν στα γραφεία του κόμματος των φιλευλευθέρων δημοκρατών που συμμετέχει στον κυβερνητικό συνασπισμό , διότι εξαπάτησε τους πολίτες εξαγγέλοντας ότι δεν θα συναινούσε σε αύξηση των διδάκτρων των πανεπιστημίων. Σήμερα, 10-12-2010, όταν εγκρίθηκε από την Βουλή των Κοινοτήτων η πρόταση της κυβέρνησης Κάμερον για τριπλασιασμό των διδάκτρων των πανεπιστημίων, οι 30.000 φοιτητές οι οποίοι διαδήλωναν ειρηνικά μέχρι εκείνη την στιγμή εξαγριώθηκαν και επιτέθηκαν άγρια σε δημόσια κτίρια. Κάποιοι εξ αυτών αποκόπηκαν από την πορεία κια βρέθηκαν στους δρόμους του Λονδίνου.\nΕκείνη την ώρα περνούσε αμέριμνος από την περιοχή ο Πρίγκηπας Κάρολος με την σύζυγό του Καμίλλα. Επέβαιναν στην βασιλική Ρολς Ρόυς και οδηγός τους μετέφερε στο Palladium Theater για να παρακολουθήσουν παράσταση. Ο πρίγκηψ δεν ασχολείται βεβαίως ιδιαίτερα, ούτε με τα δίδακτρα των πανεπιστημίων, ούτε με τις ανάγκες των φοιτητών, διότι ο ίδιος αυτά τα ζητήματα τα έχει λύσει για τον εαυτό του από την στιγμή που γεννήθηκε. Θα έλεγε μάλιστα κανείς, ότι από τότε που σκοτώθηκε η Νταϊάννα και έλυσε το συναισθηματικό του πρόβλημα, μάλλον δεν τον απασχολεί πλέον τίποτε και δεν ασχολείται με κανέναν.Αυτή την φορά όμως ασχολήθηκαν οι εξαγριωμένοι με αυτόν. Οι διαδηλωτές , όταν αναγνώρισαν το βασιλικό ζεύγος, επιτέθηκαν στο αυτοκίνητο και έσπασαν το τζάμι φωνάζοντας "off with their heads", δηλαδή "πάρτε τους το κεφάλι!".\nΟ πρίγκηπας Κάρολος και η σύζυγός του τρομοκρατήθηκαν αλλά απέφυγαν τα χειρότερα. Το ζήτημα είναι εάν έχουν αντιληφθεί και την κρισιμότητα της κατάστασης , ή εάν , όπως ενίοτε συμβαίνει με τους βασιλείς που ζουν εκτός της κοινωνίας, θα την κατανοήσουν τελευταίοι και πολύ καθυστερημένα....\nΑναρτήθηκε από Χρήστος Λυντέρης στις 1:33 π.μ.\nΌπως προφανώς έχουμε πλέον παρατηρήσει όλοι, κάθε χρόνο λίγο προ των Χριστουγέννων παρατηρείται μία πρακτική τόσο μακροχρόνια, ώστε έχει την μορφή εθίμου. Πρόκειται για το έθιμο της απεργίας των υπαλλήλων καθαριότητας.\nΦαίνεται ότι , εντελώς τυχαία , κάθε χρόνο τα προβλήματα για τους υπαλλήλους καθαριότητας εμφανίζονται τον μήνα Δεκέμβριο, λίγο πριν τις εορτές των Χριστουγέννων, διότι αυτές είναι οι μέρες που απαρέγκλιτα προκηρύσσουν τις απεργίες τους. Έτσι, ενώ οι μεγάλες πρωτεύουσες άλλων - προηγμένων- κρατών στολίζονται για να υποδεχθούν τους επισκέπτες και να ευχαριστήσουν τους κατοίκους τους, στην Αθήνα κυριαρχούν η δυσωδία και οι όγκοι των σκουπιδιών.\nΜερικοί θεωρούν ότι στην Αθήνα, δεν χρειαζόμαστε ούτε στολισμό , ούτε καθαριότητα. Δεν πρέπει να έχουμε ούτε καν στοιχειώδεις απαιτήσεις μίας πόλης φιλόξενης τουλάχιστον την περίοδο των εορτών. Κάθε συντεχνία, όταν θεωρεί ότι έχει την ευκαιρία, δεν δεσμεύεται από κανενός είδους καθήκον, αλλά επιχειρεί να εκβιάσει την κοινωνία και το κράτος προκειμένου να ικανοποιήσει τις επιδιώξεις της.\nΕάν θέλουμε να είμαστε ειλικρινείς, οφείλουμε να παραδεχθούμε ότι ένα μεγάλο μέρος της κοινωνίας μας , όχι μόνο δεν παρουσιάζει κανενός είδους κοινωνική αλληλεγγύη, αλλά , σε πολλές περιπτώσεις ζει παρασιτικά σε βάρος των λοιπών.\nΥπάρχουν μεγάλα παράσιτα, όπως εγκληματίες, οι καταχραστές του δημοσίου, εκείνοι οι οποίοι μπαζώνουν ρέματα ή αιγιαλούς για να τους οικειοποιηθούν, ή κάποιοι άλλοι, που βάζουν φωτιές στα δάση μας για να τα κάνουν οικόπεδα.\nΥπάρχουν και μικρότερα παράσιτα, τα οποία σε κάθε ευκαιρία αποδεικνύουν την έλλειψη ενδιαφέροντος για τους συνανθρώπους τους. Είναι οι άνθρωποι της διπλανής πόρτας, όπως αυτοί οι οποίοι σταθμεύουν το αυτοκίνητό τους μπροστά από την ράμπα των ατόμων με ειδικές ανάγκες, και εκείνοι που αφήνουν τον σκύλο τους να κοπρίζει στο δρόμο ή στις παιδικές χαρές.\n"Homo homini lupus". Αλλά εάν ένα μεγάλο μέρος της κοινωνίας νοσεί, για το υπόλοιπο μέρος δεν υπάρχει άλλη ελπίδα από την ύπαρξη ισχυρών νόμων.\nΑναρτήθηκε από Χρήστος Λυντέρης στις 1:10 π.μ.\nΤο περασμένο καλοκαίρι βρέθηκα με την σύζυγό μου στην Μήλο. Εκεί, μου συνέστησαν, εάν φθάσω στο χωριό Παλαιοχώρι, το οποίο βρίσκεται στο νοτιοανατολικό άκρο του νησιού, να δοκιμάσω οπωσδήποτε κατσικάκι ψημένο στην άμμο. "Εννοείτε ότι ανάβουν φωτιά στην παραλία;" ρώτησα."Όχι", μου απάντησαν. "Δεν χρειάζεται φωτιά. Ο ταβερνιάρης ανοίγει μία τρύπα βάθους περίπου 30 εκατοστών μέσα στην άμμο και τοποθετεί εκεί το κατσικάκι τυλιγμένο με αλουμινόχαρτο. Έχει τόσο υψηλή θερμοκρασία μέσα στην άμμο, ώστε ψήνεται θαυμάσια σε θερμοκρασία άνω των 150 βαθμών Κελσίου!"\nΌσο και αν φαίνεται απίστευτο, στην όμορφη παραλία του Παλαιοχωρίου της Μήλου, χάρη στην γεωθερμία είναι δυνατόν να ψηθεί αρνί χωρίς φωτιά, εάν τοποθετηθεί μέσα στην άμμο σε βάθος 30 εκατοστών. Αλλά και σε ολόκληρη την Μήλο υπάρχουν τόσο πλούσια γεωθερμικά πεδία υψηλής ενθαλπίας, δηλαδή θερμοκρασιών άνω των 150 βαθμών Κελσίου, τα οποία θα μπορούσαν να καλύψουν τις ανάγκες σε ηλεκτρική ενέργεια , όχι μόνο της Μήλου, αλλά περισσοτέρων νησιών.\nΚάποιοι ισχυρίζονται ότι η Μήλος θα μπορούσε να είναι το νησί Σάμσο της Ελλάδος. Το νησί αυτό βρίσκεται στην Δανία και είναι γνωστό ως το πράσινο νησί, δεδομένου ότι το 100% των αναγκών του σε ηλεκτρισμό και το 75% των αναγκών του σε θερμότητα προέρχονται από ανανεώσιμες πηγές ενέργειας, ήτοι αιολική ενέργεια, ηλιακή ενέργεια και βιομάζα. Μάλιστα , οι κάτοικοι του Σάμσο έχουν και σημαντικά οικονομικά πλεονεκτήματα λόγω της ενεργειακής αυτάρκειας του νησιού. Η Μήλος έχει περίπου το ίδιο μέγεθος και τον ίδιο πληθυσμό με το Σάμσο. Λόγω της γεωγραφικής της θέσης είναι προφανές ότι υπερέχει έναντι του Σάμσο σε πηγές άντλησης ηλιακής ενέργειας, ενώ και οι δυνατότητες άντλησης αιολικής ενέργειας δεν είναι διόλου ευκαταφρόνητες. Εάν σε αυτά προσθέσει κανείς το πλουσιότατο γεωθερμικό πεδίο του νησιού, το οποίο από μόνο του αρκεί για να καλύψει ενεργειακές ανάγκες πολλαπλάσιες από τις δικές του, νομίζω ότι θα αδικούσε την Μήλο εάν έλεγε ότι μπορεί να εξελιχθεί σε Σάμσο της Ελλάδος, διότι η Μήλος μπορεί να παράγει τόση ενέργεια, ώστε, όχι μόνο να καλύψει τις ανάγκες της σε ηλεκτρισμό και θερμότητα, αλλά και να εξάγει μεγάλες ποσότητες ενέργειας, δημιουργώντας μάλιστα για τους κατοίκους της και τον δήμο Μήλου πηγές εισοδημάτων και πόρους σε μία κρίσιμη οικονομική περίοδο.Σε μία τέτοια περίπτωση Θα επρόκειτο βεβαίως για μία επένδυση που η σημασία της και το παράδειγμά της θα ξεπερνούσαν τα στενά όρια του νησιού.\nΒεβαίως , μία εξέλιξη αυτού του είδους είναι επανάσταση και, ως τέτοια, μπορεί να επιτύχει μόνο εάν έχει την συμπαράσταση της τοπικής κοινωνίας. Το 1987 η ανεκδιήγητη Δ.Ε.Η επιχείρησε να εγκαταστήσει στο νησί της Μήλου μονάδα γεωθερμίας εντός κατοικημένης περιοχής χωρίς την ταυτόχρονη κατασκευή μονάδας κατακράτησης του υδροθείου , με αποτέλεσμα από την έκλυσή του να αναδύεται οσμή ενοχλητική και ανυπόφωρη. Δεν σεβάστηκε τους κατοίκους οι οποίοι ξεσηκώθηκαν και πέτυχαν την διακοπή λειτουργίας της μονάδας, που, έκτοτε, δεν επαναλειτούργησε.\nΤο 2007 και πάλι η ΔΕΗ υπέγραψε αυτή την φορά μνημόνιο συνεργασίας με την εταιρεία S&B για την εκμετάλλευση του γεωθερμικού πεδίου του νησιού χωρίς μέχρι σήμερα να υπάρξει καμία εξέλιξη. Ο δήμος Μήλου, ο οποίος θα έπρεπε να δραστηριοποιηθεί ενεργά αντλώντας προς τον σκοπό αυτόν ευρωπαϊκά κονδύλια μέσω του ΕΣΠΑ, ακόμη δεν έχει αποφασίσει εάν του αρέσει η γεωθερμική ενέργεια υψηλής ενθαλπίας. Οι κάτοικοι διστάζουν και αρκούνται να ψήνουν κατσικάκι στην άμμο.\nΕγώ δεν πρόλαβα να βρεθώ στο Παλαιοχώρι για να δοκιμάσω το κατσικάκι. Το ίδιο βράδυ όμως του Αυγούστου κατέβηκα από την Πλάκα, την πρωτεύουσα της Μήλου, στο λιμάνι της , τον Αδάμαντα. Ήταν 1η Αυγούστου και είχε πολύ κόσμο. Σε λίγο έγινε πολύωρη διακοπή ρεύματος....\nΑναρτήθηκε από Χρήστος Λυντέρης στις 11:09 μ.μ.\nΜΝΗΜΟΝΙΟ - ΠΑΡΑΜΝΗΜΟΝΙΟ ΚΑΙ ΠΑΡΑΠΛΗΡΟΦΟΡΗΣΗ ΤΩΝ ΠΟΛΙΤΩΝ\nΤο μνημόνιο (ν. 3845\_2010) , αφενός περιλαμβάνει διατάξεις άμεσης ισχύος και, αφετέρου, συνοδεύεται από τέσσερα παραρτήματα. Το 4ο εκ των παραρτημάτων ονομάζεται " μνημόνιο συνεννόησης στις συγκεκριμένες προϋποθέσεις οικονομικής πολιτικής" και αποτελεί την οδό βάσει της οποίας γίνονται οι τριμηνιαίες εκταμιεύσεις του δανείου των 110 δις ευρώ. Συγκεκριμένα , ορίζεται ότι οι ως άνω εκταμιεύσεις θα βασίζονται σε τριμηνιαίους απολογισμούς και η αποδέσμευση των δόσεων θα διενεργείται μόνο εφόσον τηρούνται τα "ποσοτικά κριτήρια επίδοσης" και αξιολογείται θετικά η πρόοδος στα κριτήρια του μνημονίου.\nΑκολούθως, για την εκταμίευση της τρίτης δόσης του δανείου θα πρέπει σύμφωνα με τα αναφερόμενα στο εν λόγω παράρτημα , μέχρι το τέλος του έτους να έχουν γίνει οι εξής ενέργειες:\n1. Δημοσιονομική προσαρμογή με κατάθεση προσχεδίου του προϋπολογισμού και την προετοιμασία σχεδίου αποκρατικοποιήσεων αξίας τουλάχιστον 1 δις ευρώ.\n2.Διαρθρωτικές δημοσιονομικές μεταρρυθμίσεις, όπου, μεταξύ άλλων, θα τεθεί ανώτατο όριο δαπανών για όλο τον δημόσιο τομέα, θα ενδυναμωθεί η θέση του υπουργού οικονομικών, ώστε να αποκτήσει δικαίωμα αρνησικυρίας στις αποφάσεις για δαπάνες άλλων υπουργείων και θα εισαγχθούν μηχανισμοί ελέγχου των δαπανών μέσω της αναφοράς των δαπανών όλου του δημοσίου τομέα στο Υπουργείο οικονομικών.\n3.Διαρθρωτικές μεταρρυθμίσεις ήτοι: (α) Πλήρης εφαρμογή του Καλλικράτη με την θέσπιση των εκκρεμών προεδρικών διαταγμάτων (β) ολοκλήρωση της ενιαίας αρχής πληρωμών , (γ)διαφάνεια στις κρατικές προμήθειες (δ) εκσυγχρονισμός του συστήματος υγείας με νέο σύστημα προμηθειών, σύστημα διαχείρισης φαρμάκων, μηχανοργάνωση των νοσοκομείων, αναβάθμιση των συστημάτων κατάρτισης προϋπολογισμού και εισαγωγή στα νοσοκομεία του διπλογραφικού λογιστικού συστήματος, (ε) κατάργηση των κλειστών επαγγελμάτων για νομικούς , φαρμακοποιούς κλπ , (στ) διευκόλυνση στην ίδρυση υπηρεσιών τουρισμού, λιανικού εμπορίου και εκπαίδευσης , (ζ) νομοθεσία απλοποίησης και επιτάχυνσης διαδικασίας αδειοδότησης επιχειρήσεων (η) ενίσχυση της ανεξαρτησίας της Ελληνικής Αρχής Ανταγωνισμού, (Ι) δημιουργία συμβουλευτικού σώματος για την προώθηση εξαγωγών και επενδύσεων και (ια) μεταρρύθμιση στην αγορά εργασίας με μείωση αμοιβής της υπερωριακής εργασίας, αυξήσεις κατώτερες των κλαδικών συμβάσεων, μισθών κάτω από το κατώτερο όριο για ευάλωτες ομάδες, παράταση της περιόδου μαθητείας και αλλαγές στο σύστημα διαιτησίας ώστε να προσφεύγουν σε αυτήν και οι εργοδότες και οι εργαζόμενοι.\nΩστόσο, παρά το γεγονός ότι όλες οι ανωτέρω ενέργειες προβλέπονται ρητά από το μνημόνιο ως απαραίτητες για την εκταμίευση της τρίτης δόσης του δανείου, τις τελευταίες ημέρες το σύνολο του τύπου προέβαλε αυτές ως ένα νέο μνημόνιο ή παραμνημόνιο, προϊόν δήθεν νέας διαπραγμάτευσης της κυβέρνησης με την "τρόικα".\nΚαμία διαπραγμάτευση δεν έγινε. Η κυβέρνηση δεν διαπραγματεύθηκε ,αλλά προειδοποιήθηκε ότι εάν μέχρι τα τέλη Δεκεμβρίου δεν τηρήσει τα συμφωνηθέντα δεν θα λάβει την τρίτη δόση.\nΊσως η κυβέρνηση, ειδικά στο ζήτημα της κατεδάφισης των εργασιακών δικαιωμάτων, να επεδίωκε να παρουσιασθεί ενώπιον του ελληνικού λαού ότι δήθεν δίνει "ακόμη έναν σκληρό αγώνα " για την αποτρέψει. Ίσως πάλι, τα ΜΜΕ, αντί να ενημερώνουν υπεύθυνα τους πολίτες για το περιεχόμενο του μνημονίου, αρέσκονται να καλλιεργούν ένα κλίμα τρόμου παρουσιάζοντας κάθε μεταρρύθμιση, ακόμη και τις δίκαιες και ορθές όπως λ.χ στον τομέα της υγείας, ως κάτι που θα φέρει την καταστροφή. Είναι άγνωστο τι σκοπούς εξυπηρετεί ο καθένας. Ένα είναι βέβαιο: Δεν υπάρχει παραμνημόνιο. Υπάρχει όμως παραπληροφόρηση των πολιτών.\nΑναρτήθηκε από Χρήστος Λυντέρης στις 12:59 π.μ.\nΑναρτήθηκε από Χρήστος Λυντέρης στις 12:27 π.μ.\nΑναρτήθηκε από Χρήστος Λυντέρης στις 1:11 π.μ.\nΑναρτήθηκε από Χρήστος Λυντέρης στις 2:42 π.μ.\nΟΙ ΔΗΜΟΤΙΚΕΣ ΚΑΙ ΠΕΡΙΦΕΡΕΙΑΚΕΣ ΕΚΛΟΓΕΣ ΤΗΣ 7 ΝΟΕΜΒΡΙΟΥ 2010\nΕν μέσω πρωτοφανούς τυχοδιωκτισμού και άθλιας προσπάθειας εκβιασμού και αποπροσανατολισμού των πολιτών διεξήχθησαν οι δημοτικές και περιφερειακές εκλογές της 7ης Νοεμβρίου 2010.\nΟ Πρωθυπουργός, βλέποντας ότι οι δημοσκοπήσεις έφεραν αυτόν και την κυβέρνησή του σε πορεία απότομης πτώσης, δεν δίστασε- παρά τις ολέθριες επιπτώσεις που θα είχε για την χώρα μία τέτοια εξέλιξη- να εκβιάσει το εκλογικό σώμα, απειλώντας ότι θα οδηγήσει την χώρα σε πρόωρες εκλογές εάν δεν εκλεγούν οι υποψήφιοι οι οποίοι προτάθηκαν από το ΠΑΣΟΚ. Προηγουμένως μάλιστα προέβη και σε γελοίες προεκλογικές παροχές.\nΕξίσου καιροσκοπική ήταν και η τακτική της ΝΔ, η οποία, συναγωνιζόμενη σε ανευθυνότητα τα κόμματα της αριστεράς, μετέτρεψε τις δημοτικές και περιφερειακές εκλογές σε ψήφο ενάντια στο μνημόνιο προκειμένου να αποκομίσει μικροκομματικά οφέλη από την λαϊκή δυσαρέσκεια για τους φόρους και την περικοπή μισθών και συντάξεων. Είναι τέτοια η υποκρισία της αξιωματικής αντιπολίτευσης, ώστε ο αρχηγός της, όταν συνομιλεί με τους ξένους ηγέτες τους καθησυχάζει ότι αναγνωρίζει απολύτως την αναγκαιότητα του μνημονίου και , όταν απευθύνεται στον ελληνικό λαό, κατηγορεί την κυβέρνηση που το υπέγραψε.\nΕίναι φανερό ότι όλα αυτά τα κόμματα, ακόμα και τούτη την ύστατη ώρα δεν δείχνουν ούτε την ελάχιστη υπευθυνότητα. Όλοι αυτοί οι εμφανιζόμενοι ως μεγάλοι ηγέτες περιοδεύουν την χώρα επιχειρώντας να υφαρπάξουν την ψήφο των πολιτών, χωρίς δυστυχώς να νοιάζονται εάν οι πράξεις τους οδηγούν την χώρα στην κατάρρευση.\nΕξεράγησαν ακόμη και βόμβες για να πεισθεί ο ελληνικός λαός ότι κινδυνεύει η σταθερότητα της πατρίδας. Παρά ταύτα και παρά τους εκβιασμούς και τα ψεύδη, οι ψηφοφόροι αυτή τη φορά δεν μπήκαν στο μαντρί. Ποσοστό 40% του εκλογικού σώματος αντέδρασε στους εκβιασμούς και στην πόλωση απέχοντας από τις εκλογές, ενώ, επιπλέον, από εκείνους οι οποίοι ψήφισαν, περίπου 10% επέλεξε το λευκό ή το άκυρο και αρκετοί αναζήτησαν την λύση σε ανεξάρτητους υποψηφίους ή σε συνδυασμούς που υποστηρίχθηκαν από μικρότερα κόμματα.\nΤο ΠΑΣΟΚ ψελίζει ότι νίκησε, ενώ όλοι γνωρίζουν ότι περισσότεροι από 1.000.000 πολίτες του έχουν γυρίσει την πλάτη. Η ΝΔ θριαμβολογεί για εσωτερική κατανάλωση, αφού, όχι μόνο δεν κέρδισε αλλά έχασε περίπου 500.000 ψηφοφόρους σε σχέση με τις βουλευτικές εκλογές του 2009.\nΗ σιωπηλή πλειοψηφία της αποχής, του λευκού και του άκυρου δεν θέλει πλέον να συμμετέχει στο παιχνίδι με τις σημαδεμένες τράπουλες και αναζητεί διέξοδο και άλλο τρόπο πολιτικής έκφρασης. Βρισκόμαστε ενώπιον ενός θλιβερού και ολέθριου αδιεξόδου. Βεβαίως, υπάρχει η ρήση ότι " στην δημοκρατία δεν υπάρχουν αδιέξοδα", αλλά, άραγε ποιος μπορεί να υποστηρίξει σοβαρά ότι στην Ελλάδα υπάρχει πραγματική δημοκρατία;\nΑναρτήθηκε από Χρήστος Λυντέρης στις 11:15 μ.μ.\nΣτις 21-10-2010 ο γνωστός ποινικολόγος, πρώην βουλευτής της ΝΔ Αλέξανδρος Λυκουρέζος , μαζί με άλλους 8 δικηγόρους, 7 συμβολαιογράφους και άλλους 11 κατηγορουμένους, επρόκειτο, μετά από διαδοχικές αναβολές, να δικαστεί επιτέλους ενώπιον του Εφετείου Κακουργημάτων Αθηνών ως υπαίτιος για τα εγκλήματα της απάτης κατά του δημοσίου, της υφαρπαγής ψευδούς βεβαιώσεως, της πλαστογραφίας και της ηθικής αυτουργίας στα ανωτέρω εγκλήματα. Ωστόσο η δίκη αυτή την φορά δεν αναβλήθηκε αλλά... διακόπηκε προκειμένου να συνεχιστεί (εκτός νέου απροόπτου) εντός ολίγων ημερών.\nΠρόκειται για παρακλάδι του παραδικαστικού κυκλώματος. Συγκεκριμένα, η υπόθεση αφορά την καταπάτηση χιλίων στρεμμάτων δημόσιας δασικής έκτασης στην θέση Αιξωνή Γλυφάδας με χρήση πλαστών και εικονικών τίτλων κυριότητας στην οποία συμμετείχαν δικηγόροι , συμβολαιογράφοι, επιχειρηματίες και τουλάχιστον μία δικαστής: Η γνωστή κ.Ηλία , η οποία διαφεύγει της σύλληψης.\nΌσον αφορά τον κατηγορούμενο Αλέξανδρο Λυκουρέζο, του έχει επιβληθεί ο περιοριστικός όρος της εγγύησης 150.000 ευρώ.\nΣύμφωνα με τα άρθρα 282 και 296 του Κώδικα Πολιτικής Δικονομίας, περιοριστικοί όροι επιβάλλονται στον κατηγορούμενο μόνο εάν προκύπτουν σοβαρές ενδείξεις ενοχής του και προκειμένου να εξασφαλιστεί ότι θα παραστεί στην ανάκριση ή στο δικαστήριο και θα υποβληθεί στην εκτέλεση της απόφασης.\nΟ κ. Λυκουρέζος διαμαρτυρήθηκε για την επιβολή της εγγύησης και την παραπομπή του ως κατηγορουμένου στο ακροατήριο, αλλά δεν είχε άλλη επιλογή από την συμμόρφωση. Απομένει πλέον στην δικαιοσύνη να κρίνει περί της ενοχής ή της αθωώτητάς του. Εάν καταδικασθεί αντιμετωπίζει ποινή κάθειρξης 5-20 ετών και, τότε , ίσως εκεί στην φυλακή συναντήσει και τον πρώην συνεργάτη του, επίσης μεγαλοδικηγόρο, κ. Σάκη Κεχαγιόγλου, ο οποίος ήδη έχει καταδικασθεί πρωτοδίκως σε κάθειρξη για συμμετοχή σε άλλο παρακλάδι του παραδικαστικού κυκλώματος.\nΗ αδέκαστη ελληνική δικαιοσύνη δεν φαίνεται πάντως βιαστική να κρίνει ούτε τον έναν ούτε τον άλλο, αλλά προτιμά να αναβάλει τις επ' ακροατηρίου συζητήσεις για το απώτερο μέλλον. Ο χρόνος είναι σύμμαχος του κατηγορουμένου που δεν θέλει να καταδικαστεί......\nΑναρτήθηκε από Χρήστος Λυντέρης στις 1:22 π.μ.\nΑναρτήθηκε από Χρήστος Λυντέρης στις 12:21 π.μ.\nΟι αρχαίοι Έλληνες έλεγαν ότι η Δικαιοσύνη είναι τυφλή. Στην σημερινή Ελλάδα όμως τα πράγματα άλλαξαν. Τώρα η δικαιοσύνη δεν είναι τυφλή, αλλά κουφή. Η όρασή της δυστυχώς αποκαταστάθηκε για κακή τύχη των ανίσχυρων και προς σκανδαλώδη εύνοια των οικονομικά και πολιτικά ισχυρών. Επιπλέον, έχει γίνει αόρατη. Και επειδή έχει πολλά χρόνια να εμφανιστεί ενώπιον της ελληνικής κοινωνίας, οι περισσότεροι Έλληνες θεωρούν ότι , εκτός από αόρατη, είναι πλέον και ανύπαρκτη. Και τούτο διότι δικαιοσύνη σημαίνει απονομή του δικαίου, πλην όμως το δίκαιο δεν εφαρμόζεται.\nΗ Ελλάδα είναι η πιο διεφθαρμένη χώρα της Ευρωζώνης, και ένα από τα πιο διεφθαρμένα κράτη του δυτικού κόσμου. Από την έλευση της μεταπολίτευσης μέχρι σήμερα δεκάδες σκάνδαλα έχουν δει το φως της δημοσιότητας. Ουδένα όμως εξ αυτών εξιχνιάστηκε από την ελληνική δικαιοσύνη και ουδείς πολιτικός ή μεγαλοπαράγων της ελληνικής δημόσιας ζωής τιμωρήθηκε μέχρι σήμερα.\nΠρο ολίγων ημερών, στις 3 Οκτωβρίου, ανήμερα του Αγίου Διονυσίου του Αρεοπαγίτου, εορτάστηκε η ημέρα της δικαιοσύνης. Η εκδήλωση έγινε στην αίθουσα της Παλαιάς Βουλής και συνοδεύτηκε από χορωδία και φαγητό. Στον χώρο υπήρχαν πολλοί ανώτεροι και ανώτατοι δικαστές , ακόμη και συνταξιούχοι πρώην δικαστές, με το γνωστό βλοσυρό για τους πολλούς και μειλίχιο για τους ολίγους βλέμμα τους. Ο Πρόεδρος της Ένωσης Δικαστών και Εισαγγελέων , επηρεασμένος και από την επιδεικτική απουσία του Υπουργού δικαιοσύνης, εξαπέλυσε οξεία κριτική για την χρεοκοπία της χώρας και στο μνημόνιο το οποίο οδήγησε στην μείωση των αμοιβών των δικαστών και στην υπαγωγή τους στο ΙΚΑ. Αναφέρθηκε στις κυβερνήσεις , αλλά δεν είπε τίποτε για την αδιαφορία της δικαστικής εξουσίας να ελέγξει τις παρανομίες και την καταλήστευση του δημοσίου χρήματος εκ μέρους των πολιτικών. Δεν ανέφερε τίποτε για την συγκάλυψη των σκανδάλων, για την διαπλοκή, ούτε για το νέο τεράστιο σκάνδαλο, οργανωμένης υφαρπαγής ακινήτων με την συμμετοχή μεγαλοδικηγόρων, πολιτικών μηχανικών και σημαντικού αριθμού δικαστών και εισαγγελέων, το οποίο είδε προσφάτως το φως της δημοσιότητας κατόπιν παρακολουθήσεων της Ε.Υ.Π.\nΟι δικαστές, όσο ανυποχώρητοι είναι όσον αφορά τις μισθολογικές τους διεκδικήσεις, τόσο απαθείς εμφανίζονται μπροστά στην υποταγή τους στην εκάστοτε κυβέρνηση. Χρήματα και αυξήσεις έχουν διεκδικήσει πολλές φορές. Ουδέποτε μέχρι σήμερα διεκδίκησαν τον απεγκλωβισμό τους από την εκτελεστική εξουσία. Είναι θλιβερό το γεγονός ότι, ενώ από πολλές πλευρές της κοινωνίας προβάλλεται επιτακτικά το αίτημα της ανεξαρτησίας της δικαιοσύνης, ώστε να πάψει επιτέλους η ηγεσία της να διορίζεται από την κυβέρνηση,οι ίδιοι οι δικαστές που θα έπρεπε να είναι στην πρώτη γραμμή του αγώνα, ουδέποτε πρόβαλαν τέτοια διεκδίκηση. Δεν τους ενδιαφέρει η ανεξαρτησία. Προφανώς προτιμούν η δικαστική εξουσία να λειτουργεί ως θεραπαινίδα των δύο άλλων εξουσιών. Η ευθύνη τους για την άθλια εικόνα του συστήματος της μεταπολίτευσης είναι τεράστια.\nΑναρτήθηκε από Χρήστος Λυντέρης στις 2:59 π.μ.\nΑΠΟ ΤΗ ΣΚΥΛΛΑ ΣΤΗ ΧΑΡΥΒΔΗ ( ΑΠΟ ΤΟ ΜΝΗΜΟΝΙΟ ΣΤΟΥΣ ΤΥΧΟΔΙΩΚΤΕΣ ΑΡΝΗΤΕΣ ΤΟΥ)\nΕίναι φανερό ότι η Ελλάδα έχει εισέλθει σε μία μακρόχρονη οικονομική και πολιτική κρίση, όπου πρωταγωνιστούν δύο αντιμαχόμενες , αλλά εξίσου επικίνδυνες τάσεις.\nΑπό την μία πλευρά βρίσκονται οι πολιτικές δυνάμεις που προωθούν το μνημόνιο, δηλαδή η κυβέρνηση και το κόμμα του ΛΑ.Ο.Σ. Αλλά το μνημόνιο, παρά το γεγονός ότι αποτελεί στο μεγαλύτερο μέρος του ένα αναγκαίο νοικοκύρεμα, δεν αρκεί για την σωτηρία της πατρίδας. Ακόμη και εάν τηρηθεί κατά γράμμα και σύμφωνα με τις προβλέψεις του (πράγμα σχεδόν αδύνατο), στο τέλος του 2013 τα ελλείμματα θα έχουν μειωθεί αλλά το χρέος της χώρας θα ανέρχεται στο αστρονομικό ποσό των 460 δις ευρώ (350 το προηγούμενο χρέος + 110 που θα λάβουμε ως δάνειο βάσει του μνημονίου)! Τότε πιθανότατα θα χρειασθεί ένα νέο μνημόνιο ομηρίας της χώρας μέχρι το έτος 2018 ή το 2020 ή το 2025!\nΑπό την άλλη πλευρά, απέναντι στις δυνάμεις του μνημονίου, βρίσκονται οι δυνάμεις του τυχοδιωκτισμού και της ανευθυνότητας. Τέτοιες ανεύθυνες δυνάμεις είναι βεβαίως τα κόμματα της Αριστεράς, κυρίως όμως τυχοδιωκτική είναι η στάση της αξιωματικής αντιπολίτευσης. Το κόμμα της ΝΔ έχει πλέον αποκλίνει κατά πολύ από τον δρόμο της υπευθυνότητας που είχε χαράξει ο ιδρυτής της και ρέπει προς την δημαγωγία και τον λαϊκισμό. Αντί να ψηφίσει και η ίδια το μνημόνιο ,δεδομένου μάλιστα ότι για την έλευσή του είναι και η ίδια υπαίτια, προτίμησε να μεταθέσει τις ευθύνες ομηρίας της χώρας στο ΠΑΣΟΚ, επιδιώκοντας μικροπολιτικά οφέλη. Σήμερα συνεχίζει την ίδια τακτική, διαδίδοντας ότι ως κυβέρνηση θα εγκαταλείψει δήθεν το μνημόνιο και θα εφαρμόσει μαγική πολιτική, η οποία εντός ενός έτους θα έχει ως αποτέλεσμα την εξαφάνιση του ελλείμματος. Ωστόσο, την αλήθεια την ομολόγησε με ανόητο τρόπο ο κ. Βάρδας, σύμβουλος του Προέδρου της , ο οποίος παραδέχθηκε δημόσια ότι , εάν απαιτούνταν 180 βουλευτές για την ψήφιση του μνημονίου, η ΝΔ θα το ψήφιζε! Εάν το ΠΑΣΟΚ απέσπασε την ψήφο των Ελλήνων πολιτών πέρυσι με την φράση "λεφτά υπάρχουν", η ΝΔ επιχειρεί ένα χρόνο αργότερα να παραπλανήσει τον ελληνικό λαό με νέα εύκολα λόγια και ανεύθυνες υποσχέσεις.\nΌπως είχε αναφέρει εγκαίρως το κόμμα των Δημοκρατικών, η Ελλάδα χρειάζεται ένα νέο κοινωνικό συμβόλαιο ρήξης με το παρελθόν , χρηστής διαχείρισης του παρόντος και οράματος του μέλλοντος. Ρήξη με το παρελθόν δεν νοείται χωρίς να ελεγχθούν όσοι διαχειρίστηκαν ανεύθυνα και δόλια το δημόσιο χρήμα πλουτίζοντας οι ίδιοι σε βάρος της κοινωνίας. Χρηστή διαχείριση του παρόντος δεν μπορεί να υπάρξει δίχως λογοδοσία των αξιωματούχων και ισότητα στα βάρη. Εξάλλου, όραμα για το μέλλον μπορεί να προσδώσει μόνο μία ριζική συνταγματική πολιτική μεταρρύθμιση βάσει της οποίας θα κατοχυρωθούν ισχυροί δημοκρατικοί θεσμοί όπως , το δημοψήφισμα, η ανεξαρτησία της δικαιοσύνης και η διάκριση των εξουσιών .Οι πολιτικές δυνάμεις των κομμάτων της Βουλής δεν έχουν καμία πρόθεση να πραγματοποιήσουν έστω και ένα εκ των παραπάνω και ,κυρίως, το όραμα για το μέλλον, με αποτέλεσμα να οδηγείται η χώρα στο χείλος του γκρεμού.\nΒρισκόμαστε πλέον ανάμεσα στην Σκύλλα και στην Χάρυβδη.\nΟ επικεφαλής της υποστηριζόμενης από τον ΣΥΝΑΣΠΙΣΜΟ παράταξης "Αττική Συνεργασία- όχι στο Μνημόνιο" , δικηγόρος Αλέξης Μητρόπουλος, γνωστός στο ευρύ κοινό από τις εμφανίσεις του στα τηλεοπτικά παράθυρα όπου αναλαμβάνει κατ' αποκλειστικότητα να υπερασπιστεί τα εργασιακά δικαιώματα, κατά την παρουσίαση της πολιτικής διακήρυξης της παράταξής του, η οποία κατέρχεται στις εκλογές της περιφέρειας Αττικής, φέρεται να δήλωσε ότι, εάν εκλεγεί περιφερειάρχης, δεν θα εφαρμόσει το Μνημόνιο και θα αγωνιστεί για την αναδιαπραγμάτευση και διαγραφή μέρους του χρέους. Διακήρυξε μάλιστα ότι δεν πρόκειται να δώσει στους δανειστές και στην τρόικα το ποσό του 1,5 δις που, όπως ανέφερε, ζητούν για τα επόμενα 3 χρόνια, λέγοντας επί λέξει: " Η πρώτη κίνηση σε περίπτωση εκλογής μου θα είναι να πω στον πρωθυπουργό ότι το 1,5 δις ευρώ ο περιφερειάρχης Αττικής δεν θα το δώσει!" (βλ. δημοσίευμα της Εφημ. Ελευθεροτυπία, 22-9-2010, σελ.7).\nΕάν πράγματι προέβη σε τέτοιες δηλώσεις ο κ. Μητρόπουλος, καλό θα ήταν να του επισημάνει κάποιος τα εξής:\n1. Η αναδιαπραγμάτευση ή η διαγραφή του χρέους της χώρας δεν είναι προφανώς αρμοδιότητα του Περιφερειάρχη, αλλά της εκάστοτε Κυβέρνησης.\n2. Στο Μνημόνιο προβλέπεται πράγματι εξοικονόμηση πόρων ύψους 1,5 δις ευρώ στα επόμενα 3 χρόνια από την Τοπική Αυτοδιοίκηση.Το ποσό αυτό όμως θα προέλθει από την μείωση των δαπανών λόγω της συνενώσεως των δήμων, και την μείωση των δημοτικών επιχειρήσεων και όχι από κάποιου είδους ...εισφορά της Περιφέρειας Αττικής προς την "Τρόικα" , όπως φέρεται να δήλωσε ο εν λόγω υποψήφιος.\nΕίναι προφανές οι ανωτέρω φερόμενες ως δηλώσεις του κ. Μητρόπουλου είναι εκτός τόπου και χρόνου. Εάν πράγματι δήλωσε τα παραπάνω, δύο τινά συμβαίνουν: Ή επιχειρεί σκοπίμως να παραπλανήσει τους ψηφοφόρους συναγωνιζόμενος σε ανευθυνότητα τον Αλέκο Αλαβάνο, ο οποίος δήλωσε ότι δεν θα επιτρέψει στους εκπροσώπους της "τρόικας" να εισέλθουν στο κτίριο της Περιφέρειας, ή απλά δεν έχει διαβάσει τον "Καλλικράτη" και το"Μνημόνιο". Σε οποιαδήποτε εκ των δύο αυτών περιπτώσεων δεν θα ήταν παράλογο να υποστηρίξει κανείς ότι ο εν λόγω υποψήφιος είναι εντελώς ακατάλληλος.\nΑναρτήθηκε από Χρήστος Λυντέρης στις 12:46 π.μ.\nΠρο ολίγων ημερών η κυβέρνηση παρουσίασε το σχέδιο εξυγίανσης του ΟΣΕ. Προβλέπεται ότι τα δημόσιο θα αναλάβει τα χρέη του Οργανισμού με αντάλλαγμα την ακίνητη περιουσία του ΟΣΕ ( πλην της σιδηροδρομικής υποδομής, την οποία θα εκμεταλλεύεται ο ΟΣΕ μέσω σύμβασης παραχώρησης).\nΑπό τους 6.000 εργαζομένους του ΟΣΕ θα παραμείνουν περίπου 3.700 υπογράφοντας νέες συλλογικές συμβάσεις εργασίας από μηδενική βάση, ενώ , από τους λοιπούς ,οι 1.000 θα συνταξιοδοτηθούν υποχρεωτικά και οι 1.300 θα μεταταγούν σε άλλες υπηρεσίες του δημοσίου.Επίσης, προβλέπεται αναδιάρθρωση του δικτύου και παραχώρηση του 49% της ΤΡΑΙΝΟΣΕ σε ιδιώτη, αφού προηγουμένως διαγραφούν τα χρέη της εν λόγω εταιρίας προς τον ΟΣΕ, τα οποία ανέρχονται περίπου σε 500.000 ευρώ.\nΤα χρέη του ΟΣΕ, τα οποία , όπως προαναφέρθηκε θα αναλάβει το δημόσιο, ανέρχονται σε 10,7 δις ευρώ. Δεδομένου ότι, σύμφωνα με τα προβλεπόμενα στο μνημόνιο, για το έτος 2010 η Ελλάδα , με αιματηρές οικονομίες προβλέπεται να εξοικονομήσει μόλις 5,8 δις ευρώ, είναι προφανές ότι το χρέος του ΟΣΕ είναι περίπου διπλάσιο της εν λόγω εξοικονόμησης. Με άλλα λόγια , οι αιματηρές οικονομίες της χώρας επί ένα έτος, οι περικοπές μισθών και συντάξεων του ελληνικού λαού, η έκτακτη εισφορά σε επιχειρήσεις και η κατεδάφιση των εργασιακών δικαιωμάτων των Ελλήνων επί ένα ολόκληρο έτος έγιναν για να μπορέσουμε να καλύψουμε το 50 % των χρεών του ΟΣΕ !\nΟ Οργανισμός σιδηροδρόμων Ελλάδος, ως γνωστόν είναι μονοπώλιο. Παρά το γεγονός ότι είναι αδιανόητο μία μονοπωλιακή επιχείρηση να δημιουργεί χρέη και μάλιστα υπέρογκα, ο ΟΣΕ κατάφερε το ακατόρθωτο. Πολιτικοί, επιχειρηματίες και συνδικαλιστές κατασπάραζαν επί πολλά έτη το κουφάρι του Οργανισμού με διορισμούς , προμήθειες και κάθε είδους σκάνδαλα. Τα έξοδα μισθοδοσίας των υπαλλήλων του ήταν περίπου διπλάσια από τα έσοδά του Οργανισμού. Απ' ό,τι μαθαίνουμε υπάλληλοι είχαν μέσο ετήσιο εισόδημα 90.000 ευρώ. Ακόμη, και εκείνοι που εργάζονταν στα εκδοτήρια εισιτηρίων αμείβονταν με 1.800 ευρώ μηνιαίως, την στιγμή που οι εκπαιδευτικοί δεν λαμβάνουν περισσότερα από 1.500 ευρώ.\nΤώρα, με το σχέδιο της κυβέρνησης όλα θα μπουν στη θέση τους. Οι Έλληνες θα καλύψουν τα χρέη και τα σκάνδαλα του ΟΣΕ , πληρώνοντας φόρους και έκτακτες εισφορές για αρκετά χρόνια. Οι πλουσιοπάροχα αμειβόμενοι υπάλληλοί του, οι οποίοι θα αποχωρήσουν, δεν θα μείνουν χωρίς δουλειά, αλλά το κράτος, εις ένδειξη ευγνωμοσύνης για τις υπηρεσίες τους, θα τους μετατάξει σε άλλες υπηρεσίες του δημοσίου ή θα τους συνταξιοδοτήσει. Βεβαίως, ουδείς πρόκειται να λογοδοτήσει ενώπιον της δικαιοσύνης για το διαρκές έγκλημα σε βάρος του ΟΣΕ και του ελληνικού δημοσίου.\nΤέτοιου είδους αθλιότητες συνέβαιναν και συμβαίνουν στο σύνολο του Ελληνικού δημοσίου.\nΑναρτήθηκε από Χρήστος Λυντέρης στις 7:53 μ.μ.\nΟ νόμος 3845\_6-5-2010 αποτελεί την εφαρμογή στην ελληνική έννομη τάξη του μνημονίου, ήτοι των όρων βάσει των οποίων συμφωνήθηκε με απόφαση της ΕΕ, της ΕΚΤ και του ΔΝΤ η χορήγηση δανείου συνολικού ύψους 110 δις ευρώ στην Ελλάδα από τις χώρες τις Ευρωζώνης και το ΔΝΤ.\nΘα έλεγε κανείς ότι το νομοθέτημα χωρίζεται σε δύο μέρη: στο πρώτο μέρος παρουσιάζονται τα μέτρα άμεσης εφαρμογής, ενώ στο δεύτερο μέρος προσαρτώνται ως παραρτήματα , η από 25-3-2010 δήλωση των αρχηγών κρατών και κυβερνήσεων της ζώνης του ευρώ περί δημιουργίας μηχανισμού στήριξης (παράρτημα Ι), η από 11-4-2010 απόφαση των ανωτέρω κρατών - μελών για ενεργοποίηση του μηχανισμού στήριξης όσον αφορά την χώρα μας (παρ.ΙΙ), και τα μνημόνια "οικονομικής και χρηματοπιστωτικής πολιτικής" και "συνεννόησης στις συγκεκριμένες προϋποθέσεις οικονομικής πολιτικής" τα οποία καταρτίσθηκαν από το Υπουργείο Οικονομικών περίπου καθ' υπαγόρευση της Ευρωπαϊκής Επιτροπής, της Ευρωπαϊκής Κεντρικής Τράπεζας και του Διεθνούς Νομισματικού Ταμείου (παρ. ΙΙΙ και IV).\nΤα μέτρα άμεσης εφαρμογής ήταν τα μέτρα τα οποία ψηφίσθηκαν και εφαρμόσθηκαν αμέσως με την ψήφιση του νόμου, ήτοι η δυνατότητα κατάργησης νόμων με Προεδρικά Διατάγματα, η διενέργεια απογραφής των δημοσίων υπαλλήλων κατόπιν Υπ. απόφασης και η σύσταση ενιαίας Αρχής πληρωμών, (άρ.2) η μείωση των πάσης φύσεως αμοιβών των δημοσίων υπαλλήλων κατά 8% ή 3%, η κατάργηση των δώρων Χριστουγέννων , Πάσχα και του επιδόματος αδείας για δημοσίους υπαλλήλους και συνταξιούχους και η αντικατάστασή τους με επιδόματα συνολικού ετήσιου ύψους 1.000 ευρώ και 800 ευρώ αντίστοιχα (άρ.3), η αύξηση του ΦΠΑ και ειδικών φόρων κατανάλωσης (άρ.4) η υποχρέωση καταβολής έκτακτης εισφοράς στα νομικά πρόσωπα των οποίων τα καθαρά κέρδη υπερέβησαν για το οικονομικό έτος 2010 το ποσό των 100.000 ευρώ και η επιβολή ειδικού φόρου 20% στις διαφημίσεις που προβάλλονται από την τηλεόραση (άρ.5).\nΩστόσο, πιο σημαντικά από τα προαναφερθέντα μέτρα άμεσης εφαρμογής είναι προφανώς τα παραρτήματα III και IV, διότι αυτά αποτελούν σύμφωνα με τους εμνευστές τους την οδό βάσει ττης οποίας θα επιτευχθεί η έξοδος της χώρας από την χρεωκοπία μέχρι το 2014.\nΕιδικότερα, τα παραρτήματα προβλέπουν (α) "δημοσιονομικές πολιτικές", (β) "πολιτικές στο χρηματοπιστωτικό τομέα" και (γ)" διαρθρωτικές πολιτικές".\nΟι δημοσιονομικές πολιτικές - μεταρρυθμίσεις στρέφονται στο ασφαλιστικό σύστημα, την υγεία, την φορολογία, τα δημόσια οικονομικά και την διαχείριση του δημοσίου χρέους. Η ασφαλιστική μεταρρύθμιση (α1) περιλαμβάνει κυρίως συγχώνευση των ταμείων σε τρία, ηλικία συνταξιοδότησης στα 65 έτη, και ενιαίους κανόνες σύνδεσης εισφορών και παροχών) . Η μεταρρύθμιση του τομέα υγείας μέχρι τον Δεκλέμβριο 2010 (α2) αφορά κυρίως την εφαρμογή συστήματος διπλογραφικού ελέγχου των χρήσεων στα νοσοκομεία, την δημοσίευση των ισολογισμών τους, βελτιώσεις στην τιμολόγηση - κοστολόγηση και διαχωρισμό των κλάδων υγείας και ασφάλισης. Η φορολογική μεταρρύθμιση (α3) στοχεύει στην απλοποίηση και αύξηση της αποδοτικότητας του συστήματος και, βραχυπρόθεσμα, στην διώξη των μεγαλύτερων παραβατών, ενώ η διαχείριση των δημοσίων οικονομικών και του χρέους, (α4-5) αφορά ενίσχυση του γενικού λογιστηρίου του κράτους, τυποποιημένες διαδικασίες ελέγχου προς όλους τους φορείς του δημοσίου ώστε να μην επανεμφανίζονται χρέη, συμπληρωματικούς προϋπολογισμούς σε περιπτώσεις υπερβάσεων κλπ.\nΌσον αφορά το χρηματοπιστωτικό σύστημα το μνημόνιο προβλέπει κυρίως την θέσπιση ενός δικτύου ασφαλείας με την ίδρυση ανεξάρτητου Ταμείου Χρηματοπιστωτικής Σταθερότητας (Β1) και την ενίσχυση της εποπτείας με την εφαρμογή , μεταξύ άλλων και stress tests (β2).\nΑκόμη κομβικότερες για τον προσανατολισμό του μνημονίου εμφανίζονται οι λεγόμενες "διαρθρωτικές μεταρρυθμίσεις". Πρόκειται για μεταρρυθμίσεις οικονομικού χαρακτήρα οι οποίες στρέφονται προς την δημόσια διοίκηση, την αγορά εργασίας, το επιχειρηματικό περιβάλλον, τις αποκρατικοποιήσεις και την απορρόφηση των κοινοτικών κονδυλίων.\nΣυγκεκριμένα, όσον αφορά την δημόσια διοίκηση (Γ1), μετά την απογραφή και την σύσταση ενιαίας Αρχής πληρωμών προβλέπεται "εξοικονόμηση πόρων" με την εισαγωγή απλουστευμένου συστήματος αποδοχών (μέχρι Ιούνιο 2011), ενίσχυση της διαφάνειας στις προμήθειες (μέχρι Μάρτιο 2011), αναδιοργάνωση της τοπικής αυτοδιοίκησης με στόχο την εξοικονόμηση 1,5 δις ευρώ από την μείωση υπαλλήλων και διοικήσεων, μεταρρύθμιση στην υγεία, ανεξάρτητη αξιολόγηση της δημόσιας διοίκησης και λήψη σχετικών μέτρων μέχρι τον Ιούνιο 2011.\nΌσον αφορά την αγορά εργασίας (Γ2) προβλέπεται η κατεδάφιση των εργασιακών δικαιωμάτων (ευελιξία μισθών, παράταση περιόδου μαθητείας, απασχόληση νέων με μισθό κατώτερο του ελαχίστου, μερική απασχόληση, μεγαλύτερη ευχέρεια ομαδικών απολύσεων, παράκαμψη διαιτησίας), αλλά και η νομοθεσία καταπολέμησης της αδήλωτης εργασίας μέχρι Ιούνιο 2011.\nΣε σχέση με το επιχειρηματικό περιβάλλον (Γ3) προβλέπεται η διευκόλυνση της έναρξης νέων επιχειρήσεων με την δημιουργία σημείων εξυπηρέτησης "μίας στάσης", η μείωση αδειών και άλλων δαπανών στη βιομηχανία (μέχρι Δεκέμβριο 2010), η απελευθέρωση αγορών δικτύων (μέχρι Σεπτέμβριο 2010), η ενίσχυση της ανεξαρτησίας των μελών της επιτροπής ανταγωνισμού (μέχρι Δεκέμβριο 2010) και η απελευθέρωση κλειστών επαγγελμάτων (μέχρι Ιούνιο 2011).\nΣε ό,τι αφορά την διαχείρηση και αποκρατικοποίηση επιχειρήσεων (Γ4), προβλέπεται ως πρώτο βήμα η δημοσίευση στο διαδίκτυο των οικονομικών καταστάσεων των 10 πιο ζημιογόνων κρατικών επιχειρήσεων, η σύνταξη σχεδίου για την βελτίωση των οικονομικών τους, κυρίως των σιδηροδρόμων και των μεταφορών και η προσπάθεια αξιοποίησης και εποπτείας της δημόσιας περιουσίας.\nΤελευταίο πεδίο διαρθρωτικής μεταρρύθμισης (Γ5) αποτελεί το ζήτημα των κοινοτικών κονδυλίων , όπου προβλέπεται η υποχρέωση υποβολής 10 τουλάχιστον μεγάλων έργων ανά έτος, η υιοθέτηση συστήματος γρήγορης παραγωγής έργων και η δημιουργία ειδικών πιστώσεων στον προϋπολογισμό για τα κονδύλια συγχρηματοδότησης.\nΤο Μνημόνιο προβλέπει ότι από τα παραπάνω μέτρα αύξησης των εσόδων και μείωσης των δαπανών θα εξοικονομηθούν 30 δις ευρώ για το διάστημα 2010-2014. Ωστόσο, μετά τα πρώτα μέτρα που εξασφάλιζαν άμεσα αποτελέσματα, τα πράγματα δεν μοιάζουν το ίδιο εύκολα. Για το 2011 τα έσοδα προβλέπεται ότι θα προέλθουν κυρίως από φορολόγηση των αυθαιρέτων, δικαιώματα και άδειες τυχερών παιχνιδιών, ημιυπαίθριους, αύξηση αντικειμενικών αξιών των ακινήτων , πράσινα τέλη και ίσως... πράσινα άλογα!. Ακόμη χειρότερα, για το 2012 προβλέπονται "μη καθορισμένα μέτρα" ύψους 900 εκ ευρώ, τα οποία για το 2013 ανέρχονται στα 4δις 200 εκ ευρώ και για το 2014 στα περίπου 6 δις ευρώ! Εάν τελικώς οι στόχοι δεν επιτευχθούν , το το έλλειμα θα αυξάνεται και το χρέος της χώρας το 2014 θα έχει εκτιναχτεί στα 460 δις ευρώ!\nΑναρτήθηκε από Χρήστος Λυντέρης στις 1:38 π.μ.\nΜε τον νόμο 3852\_2010, ο οποίος φέρει τον τίτλο «νέα αρχιτεκτονική της Αυτοδιοίκησης και της αποκεντρωμένης διοίκησης - πρόγραμμα Καλλικράτης» η κυβέρνηση δήλωσε ότι επιδιώκει την ριζική δομική αλλαγή του τρόπου λειτουργίας της τοπικής Αυτοδιοίκησης στη χώρα μας.\nΠρόκειται για ογκώδες νομοθέτημα 286 άρθρων και 135 σελίδων. Έκπληξη προκαλεί ωστόσο το γεγονός ότι, παρά την έκτασή του, δεν καταργεί αλλά τροποποιεί τον προϋπάρχοντα Κώδικα Δήμων και Κοινοτήτων ο οποίος συνεχίζει να βρίσκεται εν ισχύ.\nΠροκειμένου η Ελλάδα να συμμορφωθεί με το μνημόνιο και να εξοικονομήσει πόρους 1,5 δις ευρώ στα επόμενα τρία έτη, ο Καλλικράτης επιχείρησε την όσο το δυνατόν μεγαλύτερη συνένωση Δήμων , ούτως ώστε, αντί των 1034 Δήμων και Κοινοτήτων που υπήρχαν μέχρι την θέσπισή του, να συσταθούν πλέον 326 Δήμοι. Επιπλέον, αντί των Νομαρχιών, συγκροτήθηκαν ως 2ος βαθμός αυτοδιοίκησης 13 Περιφέρειες. Κάθε παλαιός νομός ορίζεται πλέον ως περιφερειακή ενότητα (άρ.2). Προς την κατεύθυνση της εξοικονόμησης πόρων και του «νοικοκυρέματος» των οικονομικών εμφανίζονται μάλιστα και άλλες διατάξεις περί εξυγίανσης, πιστοληπτικής πολιτικής, δανεισμού κλπ. των Δήμων και των Περιφερειών (άρ.262 επ.) και κυρίως (άρ.107), η δυνατότητα των δήμων να έχουν μόνο μία κοινωφελή επιχείρηση, μία δημοτική επιχείρηση ύδρευσης – αποχέτευσης, μία επιχείρηση ραδιοτηλεοπτικού σταθμού και μία ανώνυμη εταιρεία αντί της απεριόριστης δυνατότητας που διέθεταν με το προηγούμενο καθεστώς.\nΌσον αφορά τις εκλογές για την ανάδειξη των εκπροσώπων στην Τοπική Αυτοδιοίκηση, ο νέος νόμος, παρά τις διακηρύξεις για περισσότερη δημοκρατία, δεν δίστασε να θεσπίσει την ότι θα διενεργούνται πλέον κάθε 5 έτη, ενώ τις υποβάθμισε κιόλας ορίζοντας ότι θα διεξάγονται μαζί με τις ευρωεκλογές (άρ.9). Ακόμη χειρότερα όμως, κατά παράβαση και νόθευση της θεμελιώδους συνταγματικής αρχής της λαϊκής κυριαρχίας η οποία κατοχυρώνεται στο άρ.1 παρ.2 του Συντάγματος, επενέβη στα δικαιώματα του εκλέγειν και του εκλέγεσθαι παρέχοντας (όσον αφορά τις δημοτικές εκλογές) δικαίωμα εκλέγειν και εκλέγεσθαι σε αλλοδαπούς και μάλιστα υπηκόους τρίτων χωρών εκτός Ε.Ε (άρ.10 και 13).\nΌσον αφορά τις αρμοδιότητες των Δήμων, το πρόγραμμα «Καλλικράτης» παρέχει πράγματι αυξημένες αρμοδιότητες, τις οποίες όμως δεν αφαιρεί από την κεντρική διοίκηση αλλά μεταφέρει από τις παλαιές Νομαρχίες. Εντυπωσιακό είναι δε το γεγονός ότι επειδή οι νέοι Δήμοι δεν θα έχουν την υποδομή για να ανταποκριθούν στις αρμοδιότητες αυτές, ο ίδιος ο νόμος ορίζει ότι, αφενός κάποιες από αυτές θα αρχίσουν να ασκούνται από το 2013 και , αφετέρου, ορισμένοι Δήμοι δεν θα είναι σε θέση να τις ασκήσουν καθόλου με αποτέλεσμα να λάβουν «διοικητική υποστήριξη» από το Δήμο της έδρας του νομού ή στον «εγγύτερο Δήμο» (άρ.95)!\nΌχι επαρκώς ξεκαθαρισμένο εμφανίζεται και το ζήτημα των πόρων . Ειδικότερα θεσπίζονται μεν ετησίως κεντρικοί αυτοτελείς πόροι 20% επί του φόρου εισοδήματος, 12% επί του ΦΠΑ και 50% επί του φόρου ακίνητης περιουσίας για τους Δήμους και 2,40 επί του φόρου εισοδήματος και 4% επί του ΦΠΑ για τις Περιφέρειες, πλην όμως δεν ορίζεται σαφώς και σύμφωνα με την αρχή της διαφάνειας με ποιο τρόπο θα κατανεμηθούν τα κονδύλια αυτά, ούτε διασφαλίζεται ότι θα διανεμηθούν εγκαίρως δεδομένου ότι η καταβολή τους επαφίεται και πάλι στην καλή θέληση της Κυβέρνησης (άρ.259-260).\nΌσον αφορά το σύστημα διακυβέρνησης των 2 βαθμών τοπικής αυτοδιοίκησης, ο νέος νόμος δεν προβλέπει σημαντικές μεταρρυθμίσεις αφού εν πολλοίς διατηρεί το ίδιο γραφειοκρατικό καθεστώς του παρελθόντος, όπου η γενική αρμοδιότητα ανατίθεται σε πολυπληθή και δυσκίνητα δημοτικά και περιφερειακά συμβούλια. Χαρακτηριστικό της περιφρόνησης προς τον πολίτη αποτελεί και η εγκατάλειψη της δυνατότητας που παρείχε ο Κώδικας Δήμων και Κοινοτήτων για διεξαγωγή τοπικών δημοψηφισμάτων και η αντικατάστασή της με την δυνατότητα ηλεκτρονικής διαβούλευσης. Οι δε νέοι θεσμοί της «Δημοτικής Επιτροπής Διαβούλευσης (άρ.76) και του «Συμπαραστάτη του Δημότη» (άρ.77) είναι μάλλον προσχηματικού χαρακτήρα, δεδομένου μάλιστα ότι η μεν πρώτη είναι συμβουλευτικού χαρακτήρα ο δε Συμπαραστάτης δεν έχει καμία αυτοτέλεια αλλά εξαρτάται από τις υπηρεσίες του ίδιου του Δήμου.\nΕίναι προφανές ότι μία μεταρρύθμιση στο χώρο της Τοπικής Αυτοδιοίκησης δεν μπορεί να έχει ως πρωτεύον χαρακτηριστικό της εξοικονόμησης πόρων αλλά το όραμα της εφαρμογής των αρχών της Δημοκρατίας, της διαφάνειας, της συμμετοχής του πολίτη στα τοπικά δρώμενα και της πάταξης της διαφθοράς.\nΟ Καλλικράτης μαζί με τον Ικτίνο υπήρξαν οι αρχιτέκτονες του Παρθενώνα, του ναού που ανεγέρθηκε στην κορυφή της Ακρόπολης των Αθηνών σε μία περίοδο όπου η Πόλη των Αθηνών βρισκόταν στο απόγειο της δόξας και της δύναμής της. Σήμερα ο Παρθενώνας αποτελεί ένα σύμβολο του παγκόσμιου πολιτισμού. Ο αρχαίος Καλλικράτης ενέπνευσε με αυτό το δημιούργημα δισεκατομμύρια ανθρώπων. Ο σημερινός Καλλικράτης δεν είναι αρχιτέκτονας όπως ισχυρίζεται, ούτε μπορεί να εμπνεύσει κανέναν. Περιφρονεί τον Δήμο και τον Πολίτη. Ενεργεί ως λογιστής και ως τέτοιος θα μείνει στην ιστορία..\nΑναρτήθηκε από Χρήστος Λυντέρης στις 2:39 π.μ.\nΑναρτήθηκε από Χρήστος Λυντέρης στις 12:30 π.μ.\nΤΟ ΠΡΟΓΡΑΜΜΑ ΚΑΛΛΙΚΡΑΤΗΣ ΓΙΑ ΤΗΝ ΤΟΠΙΚΗ ΑΥΤΟΔΙΟΙΚΗ...


02. Οι κώδικες του Μυστικισμού, ο Χριστιανισμός και ο Διαφωτισμός\n03. Τα Αρβανίτικα Επώνυμα των Ελλήνων\n04. Για τον Γιώργο Σεφέρη\n05. Νεοελληνικές Ιδιαιτερότητες\n06. Τα Κυπριακά του Τίτου Πατρίκιου\n07. Ο Θεόδωρος Πρόδρομος\n08. Φιλοσοφώντας άνευ…\n09. Τι είναι Τέκτονας;\nΑρχή » Κατάλογος » Δοκίμιο\nΓια τον Γιώργο Σεφέρη\nΤα μυστήρια και οι διδασκαλίες των Ιλλουμινάτι και των Τεκτόνων\nΤι είναι τελικά το Τάγμα των Ιλλουμινάτι και ο Ιλλουμινατικός Τεκτονισμός; Πόση σχέση έχουν οι διάφορες εμπορικές "αποκαλυπτικές" εκδόσεις γύρω από την ‘ιλλουμινατική συνωμοσία’ με τα αιτήματα που ...\nΚριτικές: 2 - Αξιολόγηση:\nΗ διάκριση, με κριτήριο τη νοοτροπία, των «απλών» σύγχρονων κατοίκων της Ελλάδας, αυτών που δεν έχουν άμεση ή έμμεση σχέση με τις εξουσιαστικές δομές, οδηγεί στον ορισμό δύο κατηγοριών: τους ανεπιθ...\nΟ Martin Heidegger και η παιδαγωγία του θανάτου\nΣύμφωνα με τον Heidegger ο θάνατος σχετίζεται με μια ακραία δυνατότητα που ξεχειλίζει από αγωνία και επιτρέπει στον άνθρωπο να γίνει αυθεντικός· δηλ. να ιδιοποιηθεί τον εαυτό του. Μια δυνατότητα η ...\nΟ Θεόδωρος Πρόδρομος\nκαι τα πτωχπροδρομικά ποιήματα\nΤά «Πτωχοπροδρομικά» ποιήματα μεταφέρουν τόν παλμόν τ\nΑπό την Ερμητική Φιλοσοφία, την Καμπαλά, το Μυστήριο του Όσιρι, τα Ελευσίνια Μυστήρια, την Αλχημεία, τον Μυστικισμό και τις απαρχές του Χριστιανικού Δογματισμού, ως το...\nΗ δεσπόζουσα θέση του αρχηγού της κυβέρνησης στο πολιτικό μας σύστημα\nΑρχηγός της Κυβέρνησης. Πρόεδρος του Υπουργικού Συμβουλίου. Πρόεδρος της κοινοβουλευτικής ομάδας του κυβερνώντος κόμματος. Συντονιστής του κυβερνητικού σχήματος. Επιλυτής των ενδοκυβερνητικών και ε...\nΚαι η πορεία τους μέχρι σήμερα\nΟι Αρβανίτες είναι ένα μεγάλο κεφάλαιο της Ελληνικής ιστορίας που έχει προκαλέσει πολλές διαμάχες και μεγάλη συζήτηση. Η αρβανίτικη γλώσσα δεν υπήρξε γραπτή και λόγω των συνθηκών της ζωής των πληθυ...\nΤα Κυπριακά του Τίτου Πατρίκιου\nΠαρουσίαση 1 ως 10 (από 13 τίτλους) Αποτελέσματα: 1 2 [Επόμ. >>]


Ποιοι έκαναν «κατάληψη» στο σπίτι του Χάρι και της Μέγκαν στη Βρετανία; - poioi ekanan «katalipsi» sto spiti tou chari kai tis megkan sti vretania;\n18:12 21/11/2020 - Πηγή: Fortune\nΤο σπίτι του Πρίγκιπα Χάρι και της Μέγκαν Μαρκλ στο Ηνωμένο Βασίλειο έχει νέους ενοίκους.\n«Το Frogmore Cottage είναι η ιδιωτική κατοικία του Δούκα και της Δούκισσας του Sussex και οποιεσδήποτε συμφωνίες ή διακανονισμού είναι δικό τους ζήτημα», ανέφερε ένας εκπρόσωπος τύπου του παλατιού του Μπάκιγχαμ στο People, εξηγώντας ότι αυτό δε σημαίνει πως δεν παραμένει υπό την ιδιοκτησία τους.\nΤο περιοδικό People\nλοιπόν, επιβεβαίωσε πως η Πριγκίπισσα Ευγενία και ο σύζυγός της Jack Brooksbank μετακόμισαν στην κατοικία τους με τους Χάρι και Μέγκαν να είναι χαρούμενοι για το ότι η πρώτη τους ξαδέρφη πλέον μένει εκεί. Μάλιστα, περιμένει το πρώτο της παιδί.\nΣύμφωνα με τη Sun πάντως, η μετακόμιση έγινε κρυφά, μέσα στη νύχτα. Τα φορτηγά αφαίρεσαν τα προσωπικά πράγματα του Χάρι και της Μέγκαν και η κίνηση αυτή «μεταφράζεται» από κάποιους ως οριστική απόφαση του ζευγαριού να μην επιστρέψει ποτέ στη Βρετανία.\nσπιτι, people, σημαίνει, jack, sun, ivy, βασιλικος γαμος, γαμος, ηνωμενο βασιλειο, λονδινο, ivy, people, γεωργιου, εγινε, ευγενια, κινηση, νυχτα, παιδι, φορτηγα, sun, jack, κρυφα, σημαίνει\nthe hunger games, τχ ρολογια, παυλος σιδηροπουλος\nΥστέρημα τουλάχιστον 7,9 δισ. ευρώ το 2020\nΥΠΕΞ: Να ανακαλέσει άμεσα η Άγκυρα την NAVTEX\nΑπολογισμός κορονοϊού: Πάνω από 1.370.000 οι νεκροί παγκοσμίως


.Σωματείο Βάσης Ανέργων & Επισφαλώς Εργαζόμενων Άρτας: Φταίει ο Σαμαράς αλλά χτυπάνε το... γαϊδούρι (Προ_βλήματα ΔεξιώνΠασοκων συγγενών)\nΦταίει ο Σαμαράς αλλά χτυπάνε το... γαϊδούρι (Προ_βλήματα ΔεξιώνΠασοκων συγγενών)\nΗ επιχείρηση που ξεκίνησε από την κυβέρνηση, κατά των μελών της Χρυσής Αυγής, δεν σχετίζεται ούτε με το ότι τη θεωρεί εγκληματική οργάνωση, ούτε με το ότι την θεωρεί επιζήμια για τη Δημοκρατία. Σε ερώτηση του Κασιδιάρη «ποιός του τα είπε (του Σαμαρά) να τα κάνει όλα αυτά», ο Μπαλτάκος απαντά «πρώτα απ όλα φοβάται για τον εαυτό του. Επειδή εσείς τον κόβετε από το να έχει προβάδισμα από τον ΣΥΡΙΖΑ». Ειλικρινής και απλή δήλωση που δεν γίνεται απλούστερη και που δεν κάνει κάποιος σε αυτόν που θεωρεί πολιτικό εχθρό και πολύ περισσότερο εχθρό της Δημοκρατίας.\nΑυτά που έγιναν είχαν στόχο το προβάδισμα ΣΥΡΙΖΑ.\nΗ συνομιλία, η οποία δεν είναι η μοναδική απ ό,τι φαίνεται η οποία έχει καταγραφεί, αποτέλεσμα μιας αμοιβαίας εμπιστοσύνης μεταξύ ανθρώπων που υπηρετούν τον ίδιο σκοπό είναι συγκλονιστική αλλά καθόλου αποκαλυπτική, με την έννοια πως απλώς επιβεβαιώνει στοιχεία που ήταν διάχυτα και πολλά από αυτά δημοσιευμένα. Ο Τάκης Μπαλτάκος δεν ήθελε απλώς τη συνεργασία με τη Χρυσή Αυγή, αλλά ο ίδιος όπως και ο στενός κύκλος του Σαμαρά είναι φορείς απόψεων που λίγο απέχουν από προωθημένες θέσεις της ναζιστικής οργάνωσης. Πολιτικές για τους μετανάστες, επιχειρήσεις δολοφονίας τους που συνοδεύονται από προτροπές του ίδιου του Αρχηγού τις Αστυνομίας, απόψεις στυλ Άδωνη Γεωργιάδη, Θανάση Πλεύρη ή του αναθεωρητή των ευθυνών των ναζί του Β Παγκοσμίου πολέμου Γιάννη Κωτούλα, είναι δανεισμένες από τη Χρυσή Αυγή.\nΌλα αυτά λέγονταν και γράφονταν. Το διαδίκτυο είναι γεμάτο με απόψεις μελών του κυβερνώντος κόμματος που προκαλούν μεγαλύτερη ανατριχίλα από τις φωτογραφίες του Βορίδη με το τσεκούρι.\nΈχουν επίσης γραφτεί και υπονοηθεί διάφορα για τις σχέσεις του υπουργού Χαράλαμπου Αθανασίου με δικαστές και εισαγγελείς, που ξεπερνούν τη δικαιολογημένη οικειότητα που πηγάζει από την επαγγελματική του καταγωγή. Έχουν επίσης γραφτεί πολλά για τη συνήθεια πολλών «επώνυμων» υποδίκων, να επιλέγουν συνεργάτες του δικηγορικού γραφείου του Τάκη Μπαλτάκου για την υπεράσπισή τους.\nΌλα αυτά μπορεί και να μην είναι βάσιμα, να όμως που έρχονται στην επιφάνεια από τη συζήτηση ενός ναζί με τον γραμματέα του υπουργικού συμβουλίου που τον αντιμετωπίζει με φιλικό νάζι.\nΤο άκρο Σαμαρά δεν έχει κανένα πρόβλημα με τη Χρυσή Αυγή. Έχει πρόβλημα με το γεγονός ότι η Χρυσή Αυγή του κόβει ποσοστά και του στερεί την εξουσία. Σε όλα αυτά μπορεί βέβαια να συμπληρώσει κάποιος την τρομερή έλλειψη «εσωπαραταξιακής» ηθικής, της ηθικής της πολυκατοικίας που θα έλεγε ο Καρατζαφέρης.\nΟ ένας βάζει φυλακή αυτόν με τον οποίο συμφωνεί για να ευνοηθεί εκλογικά και ο άλλος τον καταγράφει την ώρα που πίνουν τον καφέ τους στον καναπέ του σαλονιού της πολυκατοικίας.\nΑναρτήθηκε από ΣΩΒΑ Άρτας στις 11:00 π.μ.


Ένα ασυνήθιστο περιστατικό για την πόλη της Κοζάνης έλαβε χώρα τις πρώτες πρωινές ώρες και συγκεκριμένα στην Οδό Ηπείρου, όπου βρίσκονται τα γραφεία του ΣΥΡΙΖΑ- ΕΚΜ. Άγνωστοι έσπασαν – πιθανότατα με ... πέτρα – τις τζαμαρίες των γραφείων, χωρίς να καταστρέψουν κάτι άλλο και τράπηκαν σε φυγή. Αυτή τη στιγμή στο χώρο βρίσκονται αστυνομικοί της Ασφάλειας όπως και η Βουλευτής Κοζάνης, κ. Ευγενία Ουζουνίδου. Σύμφωνα με τις τελευταίες πληροφορίες η επίθεση έγινε με πέτρες.\n«Να τα πούμε όλα στην Ολομέλεια σε... ζωντανή μετάδοση, για να μάθει όλη η Ελλάδα τι έχει γίνει κι όχι μόνο με τα γραφεία των πρώην, αλλά με όλους τους μετακλητούς. Να δούμε τότε τι θα πουν οι δήθεν αδιάφθοροι», φώναζε ο Βύρων, χτυπώντας το χέρι στο τραπέζι.\nΟι βόμβες του όμως δεν σταμάτησαν και η μπάλα πήρε και τους επικριτές του: «Εγώ είμαι ζωντανός και όρθιος, μολονότι αποσυνάγωγος του πολιτικού συστήματος», είπε με νόημα.\nΑναρτήθηκε από Nonews στις 10:55 Δεν υπάρχουν σχόλια:\nΟ ισχυρός άνδρας των "ερυθρολεύκων τόνισε τη χαρά για άλλη μία συμμετοχή του Θρύλου στην... κορυφαία διασυλλογική διοργάνωση και πρόσθεσε ότι, με τη δύναμη του κόσμου του, οι νταμπλούχοι έχουν πολύ καλές πιθανότητες στο 2ο όμιλο του Champions League!\n«Είμαστε χαρούμενοι που συμμετέχουμε εδώ για μια ακόμα φορά. Η αγγλική, η γαλλική και η γερμανική είναι πολύ καλές σχολές. Εμείς όμως έχουμε συνηθίσει στα δύσκολα παιχνίδια.\nΕίμαστε αισιόδοξοι ότι θα πάμε καλά, καλύτερα από πέρυσι. Ο προπονητής και οι παίκτες έχουν δείξει την αξία τους. Πιστεύω ότι έχουμε πολύ καλές πιθανότητες με τους οπαδούς μας στο "Καραϊσκάκης".\nΕίναι σημαντικό να φτιάξουμε μία νέα ομάδα, να αποδείξουμε στο γήπεδο ότι αξίζει να βρισκόμαστε εδώ».\nΔείτε το video με τις δηλώσεις του προέδρου της ΠΑΕ Ολυμπιακός:\nΜειωμένες κατά, τουλάχιστον 20% σε σχέση με τις προηγούμενες, είναι οι νέες ανώτατες τιμές ορισμένων ειδών, όταν αυτά προσφέρονται ή παρέχονται από επιχειρήσεις (κυλικεία, αναψυκτήρια, μπαρ, εστιατόρια και... άλλα καταστήματα) και πωλητές, που δραστηριοποιούνται σε χώρους που δεν είναι δυνατό να λειτουργήσει ο ανταγωνισμός.\nΑυτό προκύπτει από την απόφαση του υφυπουργού Ανάπτυξης Αθ. Σκορδά, με την οποία τροποποιείται η σχετική αγορανομική διάταξη.\nΝέες τιμές σε πλοία, τρένα κτλ.\nΣε ό,τι αφορά στις τιμές των κυλικείων που δραστηριοποιούνται εκεί που δεν είναι δυνατόν να λειτουργήσει ο ανταγωνισμός (πλοία, τρένα κτλ.):\nτο εμφιαλωμένο νερό σε συσκευασία των 500 ML, εγχώριο ή μη θα πωλείται προς 0,35 από 0,50 ευρώ (- 30%)\nτο εμφιαλωμένο νερό σε συσκευασία των 750 ML εγχώριο ή μη θα πωλείται 0,50 από 0,70 ευρώ (- 28,5%)\nτο τοστ με ζαμπόν και τυρί ή σάντουιτς με ζαμπόν και τυρί, ψημένο ή άψητο θα πωλείται 1,35 από 1,80 ευρώ (- 25%)\nτο τοστ με τυρί ή σάντουιτς με τυρί, ψημένο ή άψητο θα πωλείται προς 1,15 από 1,60 ευρώ (- 28%)\nο ελληνικός καφές ο μονός θα πωλείται 1,20 από 1,60 ευρώ (- 25%)\nο γαλλικός καφές φίλτρου μονός θα πωλείται 1,20 ευρώ από 1,60 ευρώ (-25%)\nο εσπρέσο μονός (ζεστός ή κρύος) θα πωλείται προς 1,35 από 1,70 ευρώ (- 20,5%)\nο στιγμιαίος (νεσκαφέ φραπέ κ.λπ.) μονός θα πωλείται προς 1,20 από 1,60 ευρώ (- 25%)\nτο τσάι (ζεστό ή κρύο) προς 1,20 από 1,60 ευρώ (- 25%).\nΔεκάδες ήταν οι κάτοικοι της Θεσσαλονίκης που συγκεντρώθηκαν σήμερα το πρωί, έξω από την ΔΟΥ Καλαμαριάς, για να διαμαρτυρηθούν για το χαράτσι.\n"Όχι στο χαράτσι και την ... φοροληστεία" ήταν ένα από τα συνθήμτα που έγραψαν σε πανό τους.\nΑναρτήθηκε από Nonews στις 10:01 Δεν υπάρχουν σχόλια:\nΑύξηση στις τιμές των εισιτηρίων στα μέσα μεταφοράς σχεδιάζει η κυβέρνηση...\nΑύξηση στις τιμές των εισιτηρίων στα μέσα μαζικής μεταφοράς είναι ένα από τα μέτρα που προβλέπεται στο βασικό σενάριο των 11,6 δισ. ευρώ που έχουν ήδη στα χέρια τους οι πολιτικοί αρχηγοί και ... θα συζητηθεί την Παρασκευή στο Υπουργικό Συμβούλιο.\nΟ εκπρόσωπος της... εταιρείας Γιαν Μπερβάλντε δήλωσε πως η εταιρία θα ακυρώσει περίπου το ένα τέταρτο των αναχωρήσεων και πρόσθεσε ότι εξαιτίας των απεργιακών κινητοποιήσεων θα δημιουργηθούν προβλήματα τόσο στις εσωτερικές όσο και τις εξωτερικές πτήσεις, κυρίως στην Ευρώπη.\nΑκινητοποιημένοι θα παραμείνουν αύριο Σάββατο από τος 5:30 το πρωί έως τις 12:00 το μεσημέρι οι συρμοί του μετρό καθώς το... σωματείο των εργαζομένων προχωρεί σε κινητοποιήσεις.\nΟι υπάλληλοι του μετρό προγραμματίζουν συνέλευση σε ξενοδοχείο της Αθήνας, κατά τη οποία θα συζητήσουν και θα λάβουν αποφάσεις για τα ζητήματα του κλάδου τους. Παράλληλα, θα συζητήσουν για τις μετέπειτα κινητοποιήσεις τους, καθώς διαμαρτύρονται για τις περικοπές που έχουν υποστεί στους μισθούς τους. .\nΓια τους φανατικούς στεριανούς θα μπορούσε να είναι ένα μάθημα ζωής: σέρφερ και δελφίνια απολαμβάνουν το παιχνίδι με τα κύματα δίπλα δίπλα, σε μια συνύπαρξη που υπενθυμίζει το βάθος της... σχέσης του ανθρώπου με τη φύση. Το στιγμιότυπο απαθανάτισε ο φωτογραφικός φακός στην παραλία Μπρόντε της Αυστραλίας. Από εκεί περνούν κάθε χρόνο ολόκληρα κοπάδια δελφινιών που μεταναστεύουν προς τον Νότο σε αναζήτηση ψυχρότερων νερών. Κάποια από αυτά έκαναν μια στάση στη δημοφιλή παραλία του Σίδνεϊ. Οχι μόνο για να παίξουν με τα κύματα αλλά και για να επιβεβαιώσουν αυτό το είδος εκλεκτικής συγγένειας που διατηρούν με τους ανθρώπους. Το παιχνίδι τελειώνει και το θαλάσσιο θηλαστικό, που εκτοπίζει τον σκύλο από τη δεύτερη θέση στην κλίμακα της ευφυΐας, συνεχίζει τον μακρύ δρόμο της μετανάστευσης. Εως τον επόμενο χρόνο, μέχρι το επόμενο παιχνίδι στα κύματα.\nΑγωνία για το Τ.Τ.\nΑναζητείται επιγόντως λύση\n"Σε δυο χρόνια η Ελλάδα θα είναι πολύ διαφορετική από σήμερα"!...\nΛΙΣΤΑ - ΦΩΤΙΑ με περικοπές 11,9 δισ. ευρώ\n«Να πούμε και κάτι πατριωτικό, μιας και βρεθήκαμε όλοι μαζί εδώ» ( Κώστας Χατζηχρήστος «Μπακαλόγατος» ).\nΚάπως έτσι και ο Αντώνης.\nΕχθρός του λαού το ... «λόμπι της δραχμής».\nΕχθρός της κυβέρνησης η φοροδιαφυγή και η γραφειοκρατία.\nΘα την πατάξομεν.\nΑναρωτιέμαι, αν μισό αιώνα πριν – την εποχή του «Μπακαλόγατου» - πολιτικοί του είδους αυτού, είχαν κοινό.\nΣήμερα, σίγουρα, όχι.\nΚαι να μην ξεχνάμε και την υπόσχεση (πανηγυρικός της ημέρας ήταν αυτός).\nΑυτό το πακέτο – της μεγάλης σφαγής μισθών και συντάξεων – θα είναι το τελευταίο.\nΜακάρι. Να `ναι το τελευταίο.\nKορυφαίο στέλεχος της ΔΗΜΑΡ έλεγε χθες -στην χθεσινή συνεδρίαση της ΚΟ του κόμματος- πως κυκλοφορούν φήμες (που ο ίδιος δεν θέλει να πιστέψει...) ότι βουλευτής της ΔΗΜΑΡ έχει επανασυνδεθεί με στελέχη του ΠΑΣΟΚ.\nΗ φήμη -όπως μάθαμε αργότερα- αφορά ... τον Γ. Μιχελογιαννάκη, ο οποίος φέρεται να έχει «επανασυνδεθεί» με τον Γ. Παναγιωτακόπουλο αλλά και τον Κ. Σκανδαλίδη.\nΙσως οι φήμες που κυκλοφορούν στη ΔΗΜΑΡ επιβεβαιώνουν και τις ανησυχίες κάποιων υψηλόβαθμων στελεχών του ΠΑΣΟΚ, που λένε ότι ο Κ. Σκανδαλίδης τηρεί πλέον αποστάσεις από την ηγεσία του κόμματος και ακολουθεί μοναχική πορεία εντός ΠΑΣΟΚ. Εν πάση περιπτώσει, η υπόθεση αποκτά ενδιαφέρον...


Τι είναι το Πρόγραμμα Συνεργατών Συνδεσιμότητας | Booking.com for Partners\nUpdated πριν 2 μήνες | 5 λεπτά\nΣυνεργαζόμαστε με πολλούς παρόχους Συνδεσιμότητας συμπεριλαμβανομένων channel manager και συστημάτων διαχείρισης καταλύματος (PMS). Αυτό το κάνουμε για να διασφαλίσουμε ότι έχετε πρόσβαση στα καλύτερα προϊόντα και υπηρεσίες και μπορείτε να διαλέξετε τον πάροχο που ταιριάζει καλύτερα στις ανάγκες της επιχείρησής σας.\nΤο Πρόγραμμα Συνεργατών Συνδεσιμότητας μας βοηθάει να διατηρούμε συνεργασίες υψηλής ποιότητας με παρόχους Συνδεσιμότητας οι οποίοι σας δίνουν τη δυνατότητα να αναπτύξετε την επιχείρησή σας.\nΤο σχεδιάσαμε με τέτοιο τρόπο ώστε να παροτρύνει τους παρόχους Συνδεσιμότητας να κάνουν ορισμένες ενέργειες οι οποίες θα είναι ωφέλιμες για τα καταλύματα με τα οποία συνεργάζονται. Σε αντάλλαγμα για κάθε ενέργεια που ολοκληρώνουν, οι πάροχοι συγκεντρώνουν πόντους ως μέρος του Προγράμματος Συνεργατών Συνδεσιμότητας.\nΕπίσης κερδίζουν πόντους όταν προσφέρουν ποιοτικές συνδέσεις και χρήσιμα προϊόντα και υπηρεσίες, όταν μας βοηθούν να δοκιμάσουμε νέα προϊόντα και όταν μας λένε τη γνώμη τους για συγκεκριμένα θέματα.\nΥπάρχουν τρεις κατηγορίες στο Πρόγραμμα Συνεργατών Συνδεσιμότητας και κάθε πάροχος κατατάσσεται σε μια συγκεκριμένη κατηγορία ανάλογα με τη βαθμολογία του. Εφόσον οι κατηγορίες αυτές είναι αντιπροσωπευτικές της συνολικής απόδοσης των παρόχων, η θέση στην οποία είναι κάποιος πάροχος θα σας βοηθήσει να αποφασίσετε ποιος είναι πιο κατάλληλος για την επιχείρησή σας.\nΟι κατηγορίες του Προγράμματος Συνεργατών Συνδεσιμότητας\nΟι τρεις κατηγορίες του Προγράμματος Συνεργατών Συνδεσιμότητας είναι οι Standard, Advanced και Premier:\nΜόλις κάποιος πάροχος συνδεσιμότητας ξεκινήσει τη συνεργασία του με εμάς, εγγράφεται στο Πρόγραμμα Συνεργατών Συνδεσιμότητας ως Standard συνεργάτης. Αν επιλέξετε να συνεργαστείτε με κάποιον από αυτούς τους παρόχους, μπορείτε να χρησιμοποιείτε το σύστημά τους με ασφάλεια για να ενημερώνετε τις τιμές και τη διαθεσιμότητά σας στην πλατφόρμα μας και να έχετε πρόσβαση στις κρατήσεις σας.\nΚαι οι Advanced συνεργάτες σας δίνουν τη δυνατότητα να χρησιμοποιήσετε το σύστημά τους για να ενημερώνετε τις τιμές και τη διαθεσιμότητά σας στην πλατφόρμα μας και να έχετε πρόσβαση στις κρατήσεις σας. Επίσης έχουν εφαρμόσει άλλα προϊόντα για να σας προσφέρουν μια μεγάλη ποικιλία λειτουργιών. Η φύση αυτών των λειτουργιών διαφέρει ανάλογα με τον πάροχο.\nΟι Premier συνεργάτες είναι οι καλύτεροι πάροχοι συνδεσιμότητας. Προσφέρουν τα πιο προηγμένα συστήματα με τη μεγαλύτερη ποικιλία προϊόντων και υπηρεσιών. Επίσης, η ποιότητα της σύνδεσής τους είναι συνήθως υψηλότερη από αυτή των Advanced συνεργατών.\nΠώς κερδίζουν πόντους οι Πάροχοι συνδεσιμότητας\nΟι πάροχοι Συνδεσιμότητας μπορούν να κερδίσουν πόντους σε αυτές τις κατηγορίες:\nΠροσθήκη αξίας στην επιχείρηση\nΓενικά για έναν πάροχο Συνδεσιμότητας ισχύει ότι όσο περισσότερα καταλύματα συνεργάζονται μαζί του, και όση περισσότερη δραστηριότητα δημιουργεί στην πλατφόρμα μας, τόσο περισσότερους πόντους κερδίζει. Αυτό συμβαίνει γιατί όταν έχει έναν λογικό αριθμό συνεργαζόμενων καταλυμάτων, μπορούμε να επαληθεύσουμε την αποτελεσματικότητα των λύσεων Συνδεσιμότητας που προσφέρει με βάση τις εμπειρίες των συνεργαζόμενων καταλυμάτων.\nΕφαρμογή των λειτουργιών των προϊόντων μας\nΑυτό γίνεται για να εξασφαλίζουμε ότι τα καταλύματα έχουν πρόσβαση σε όσες περισσότερες λειτουργίες γίνεται χρησιμοποιώντας την πλατφόρμα του παρόχου Συνδεσιμότητας αντί για το extranet. Αυτές οι λειτουργίες επιτρέπουν στα συνεργαζόμενα καταλύματα να εκτελούν εργασίες όπως ο ορισμός προσφορών, η διαχείριση περιεχομένου, φωτογραφιών, τιμών για δωμάτια ή μονάδες και η αναφορά μη έγκυρων πιστωτικών καρτών. Και εδώ, όσες περισσότερες λειτουργίες εφαρμόζει ο πάροχος Συνδεσιμότητας, τόσο περισσότερους πόντους κερδίζει.\nΔημιουργία μιας ποιοτικής σύνδεσης με την πλατφόρμα μας\nΟι πάροχοι Συνδεσιμότητας μπορούν να το επιτύχουν αυτό εφαρμόζοντας τα API μας. Όσο υψηλότερη είναι η ποιότητα της σύνδεσης με την πλατφόρμα μας, τόσο πιο αξιόπιστη και χωρίς προβλήματα θα είναι η εμπειρία χρήστη για τα καταλύματα.\nΟι πάροχοι Συνδεσιμότητας μπορούν να το κάνουν αυτό παρέχοντας σχόλια μέσω ερευνών ή βοηθώντας μας να δοκιμάσουμε νέα προϊόντα. Έτσι βοηθούν τα συνεργαζόμενα καταλύματα να επωφεληθούν από μια εύκολη εμπειρία εφαρμογής και να βελτιστοποιήσουν την απόδοσή τους στην πλατφόρμα μας.\nΠώς βλέπετε σε ποια κατηγορία είναι ένας πάροχος Συνδεσιμότητας\nΓια να δείτε την κατηγορία στην οποία ανήκει ένας πάροχος Συνδεσιμότητας, συνδεθείτε στο extranet, κάντε κλικ στο Λογαριασμός και έπειτα στο Πάροχος συνδεσιμότητας.\nΘα δείτε μια λίστα με τους προτεινόμενους παρόχους Συνδεσιμότητας και μπορείτε επίσης να κάνετε αναζήτηση για άλλους. Για κάθε πάροχο, θα δείτε λεπτομέρειες για την κατηγορία του στο Πρόγραμμα Συνεργατών Συνδεσιμότητας, τη βαθμολογία της ποιότητας σύνδεσης και τις λειτουργίες που προσφέρει.\nΣας συστήνουμε να επιλέξετε από τους Premier παρόχους. Για να δείτε τις λεπτομέρειες των παρόχων αυτών, συμπεριλαμβανομένων των τύπων καταλυμάτων με τους οποίους συνήθως συνεργάζονται και σε ποια μέρη είναι διαθέσιμοι, ρίξτε μια ματιά σε αυτόν τον οδηγό.


Άνευ προηγουμένου παρενόχληση του Μπρούνο στον Συσσοβίτη!\nHome / Ψυχαγωγία / Άνευ προηγουμένου παρενόχληση του Μπρούνο στον Συσσοβίτη!\nΚυριακή, 2.11.2014, 13:00\nΤον έβγαλε έξω από το πλατό η Σπυροπούλου και ζήτησε συγνώμη από τους τηλεθεατές!\n«Το ‘πα με φόβο το δικό σου όνομα. Είπα ήρθε δεν ήρθε… Γιατί μας κάνεις τέτοια παιχνίδια;» ήταν η υποδοχή μετά παρατήρησης του Γιώργου Χρανιώτη από την Κωνσταντίνα Σπυροπούλου. «Δώδεκα παρά τέταρτο ήταν το ραντεβού με το ταξί από κάτω, δεν φταίω εγώ. Ήθελα να φάω και μια τυρόπιτα, με συγχωρείτε!», απάντησε ενοχλημένος ο ηθοποιός.\nΜαζί με τον Γιώργο Χρανιώτη ήταν και ο Αλέκος Συσσοβίτης τον οποίο αγάπησε υπερβολικά ο Μπρούνο. Το μεγαλόσωμο σκυλί -νωρίτερα είχε τρομοκρατήσει τα κοριτσάκια του Άννυ- δεν άφησε ούτε δευτερόλεπτο σε ησυχία τον ηθοποιό. Όταν πια δεν μπορούσε να βγάλει το χέρι του από το στόμα του σκύλου ο Αλέκος Συσσοβίτης είπε στην Κωνσταντίνα Σπυροπούλου: «Αν δαγκώνει πολύ δεν θα σου απαντήσω γιατί θα μαυρίσει το χέρι μου!» και φώναξε: «Έλα να σοβαρευτούμε! Κάτσε κάτω»!\nΟ Παύλος Σταματόπουλος οδήγησε τον Μπρούνο έξω από το πλατό για μια ακόμα φορά, αλλά το ζώο επέστρεψε και πάλι πάνω στον ηθοποιό. Επιτέλους, η Κωνσταντίνα Σπυροπούλου αποφάσισε να ασχοληθεί με το κατοικίδιο – σκληρά εργαζόμενο σκυλί της και το απομάκρυνε λέγοντας: «Παιδιά κάποιος μας κάνει πλάκα σήμερα! Δεν εξηγείται αλλιώς! Μην αγχώνεστε, συμβαίνουν αυτά στις ζωντανές εκπομπές. Σας ζητάμε βαθιά συγνώμη! Και νόμιζα έφυγε ο ανάδρομος»…


Κορωνοϊός – «Μαύρα» ρεκόρ φέρνει η μετάλλαξη Όμικρον – 450.000 κρούσματα σε ένα 24ωρο στις ΗΠΑ | MEGA TV\nΚορωνοϊός – «Μαύρα» ρεκόρ φέρνει η μετάλλαξη Όμικρον – 450.000 κρούσματα σε ένα 24ωρο στις ΗΠΑ\n<iframe src="https://www.megatv.com/embed/?p=2020571703" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n29.12.2021 | 13:03 Eνσωμάτωση\nΑπόλυτα ρεκόρ κρουσμάτων από την αρχή της πανδημίας προκαλεί η μετάλλαξη Όμικρον στην Ευρώπη και τις Ηνωμένες Πολιτείες. Στην Αγγλία, όπου η κυβέρνηση Τζόνσον αρνείται να πάρει μέτρα, αλλά και στις Ηνωμένες Πολιτείες, οι ελλείψεις σε διαγνωστικά τεστ στα φαρμακεία προκαλούν ουρές μπροστά στα διαγνωστικά κέντρο. «Πολύ υψηλό» χαρακτηρίζει τον κίνδυνο από τη νέα παραλλαγή ο Παγκόσμιος Οργανισμός Υγείας.\nΤο «τσουνάμι» της Όμικρον «σαρώνει» την Ευρώπη και τις Ηνωμένες Πολιτείες.\nΣτη Γαλλία οι αρχές κατέγραψαν σχεδόν 180.000 νέα κρούσματα μέσα σε ένα 24ωρο.\nΑν και η γαλλική κυβέρνηση απέφυγε να επιβάλλει lockdown, η εξάπλωση νέας μετάλλαξης αλλάζει τα σχέδια των Παριζιάνων για την Πρωτοχρονιά.\nΡεκόρ ημερήσιων κρουσμάτων από την αρχή της πανδημίας με σχεδόν 130.000 νέες μολύνσεις κατέγραψε και η Βρετανία.\nΣτην Αγγλία, όπου εντοπίζονται τα περισσότερα κρούσματα, τα φαρμακεία προειδοποιούν για ελλείψεις διαγνωστικών τεστ ενόψει του εορτασμού της Πρωτοχρονιάς.\nΤην ίδια ώρα, τους υψηλότερους αριθμούς ημερήσιων κρουσμάτων από την εμφάνιση του κορωνοϊού ανακοίνωσαν η Ιταλία με περισσότερες από 78.000 και η Πορτογαλία με 17.000 μολύνσεις.\nΣτις Ηνωμένες Πολιτείες το κέντρο ελέγχου των λοιμώξεων κατέγραψε το απόλυτο ρεκόρ της πανδημίας, με σχεδόν 450.000 κρούσματα σε ένα 24ωρο.\nΣε ποσοστό ρεκόρ πλησιάζουν και οι νοσηλείες παιδιών που αυξήθηκαν κατά 50% σε μια εβδομάδα.\nΣε νέα προειδοποίησή του ο Παγκόσμιος Οργανισμός Υγείας χαρακτήρισε ως «πολύ υψηλό» τον κίνδυνο που προκαλεί η εξάπλωση της νέας παραλλαγής.


Ζούρμπεργκ: Αναζήτηση ξενοδοχείων\nΔείτε ξενοδοχεία για Ζούρμπεργκ στο χάρτη\nΖούρμπεργκ: Εξερευνήστε την πόλη\nΖούρμπεργκ: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Ζούρμπεργκ.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Ζούρμπεργκ) θα βρείτε καταλύματα που ικανοποιούν τις ανάγκες όλων των ταξιδιωτών. Ζούρμπεργκ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Ζούρμπεργκ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Ζούρμπεργκ) είναι εδώ με την εγγύηση χαμηλότερης τιμής μας.\nΖούρμπεργκ: Ποια είναι τα καλύτερα μέρη για τη διαμονή σας εδώ;\nΖούρμπεργκ: Σε αυτό το μέρος θα βρείτε καταλύματα με τιμές που ξεκινούν από 35 EUR. Διαλέξτε μία από τις 201 προσφορές μας και επωφεληθείτε από εκπτώσεις έως και 40%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Ζούρμπεργκ) και στη γύρω περιοχή:\nΖούρμπεργκ: Τρόποι μετάβασης σε αυτό το μέρος\nΖούρμπεργκ: Ποιο είναι το πλησιέστερο αεροδρόμιο;\n• 23,7 χλμ. από το κέντρο του προορισμού (Ζούρμπεργκ)\nΖούρμπεργκ: Τι να δείτε και να κάνετε\nΖούρμπεργκ: Τι μπορείτε να δείτε στη γύρω περιοχή;\n• Λίμνη Waginger See (9,3 χλμ. από το κέντρο της πόλης)\n• Στάδιο Max Aicher Arena (13,5 χλμ. από το κέντρο της πόλης)\n• Seebad Tüttensee (10,5 χλμ. από το κέντρο της πόλης)\n• Freibad Bergen (10,6 χλμ. από το κέντρο της πόλης)\n• Τελεφερίκ Hochfelln (11,5 χλμ. από το κέντρο της πόλης)\nΖούρμπεργκ: Τι μπορείτε να κάνετε στη γύρω περιοχή;\n• Τελεφερίκ Rauschenberg (14,9 χλμ. από το κέντρο της πόλης)\n• Θεματικό Πάρκο Badepark Inzell (12,1 χλμ. από το κέντρο της πόλης)\n• Λαογραφικό Μουσείο Barthlomaus Schmucker (12,5 χλμ. από το κέντρο της πόλης)\n• Λέσχη Γκολφ του Ruhpolding (13,3 χλμ. από το κέντρο της πόλης)\n>Ζούρμπεργκ: Ποια είναι η καλύτερη περίοδος για να επισκεφτείτε αυτό το μέρος;


Ο Μπογδάνος θεωρεί ότι οι στρατιωτικοί στον Εβρο κάνουν χιονανθρώπους! Τηλεοπτικό…χιούμορ - Freepen.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome ΕΝΟΠΛΕΣ ΔΥΝΑΜΕΙΣ Ο Μπογδάνος θεωρεί ότι οι στρατιωτικοί στον Εβρο κάνουν χιονανθρώπους! Τηλεοπτικό…χιούμορ\nΟ Μπογδάνος θεωρεί ότι οι στρατιωτικοί στον Εβρο κάνουν χιονανθρώπους! Τηλεοπτικό…χιούμορ\n1/11/2017 09:00:00 μ.μ. ΕΝΟΠΛΕΣ ΔΥΝΑΜΕΙΣ Edit\nΕίναι παρουσιαστής τηλεοπτικής εκπομπής στον ΣΚΑΙ. Μάλλον θεωρεί ότι έχει εκπληκτικό χιούμορ και γι΄ αυτό κάνει “αστειάκια”… Ο Κώστας Μπογδάνος δεν το απέφυγε και απόψε. Τηλεθεατής του από την Ορεστιάδα του αναφέρει τα προβλήματα από την κακοκαιρία, επισημαίνοντας ότι παντού στον Έβρο “βλέπεις χιόνι και ταξιαρχίες του στρατού”. Το…πηγαίο χιούμορ Μπογδάνου δεν μπόρεσε να κρατηθεί και πέταξε την ατάκα: “…δεν ξέρω τι εννοεί, ότι οι στρατιωτικοί κάνουν χιονανθρώπους”!!!


Βρίσκεστε εδώ:Αρχική>>Ελλάδα>>Μητσοτάκης μετά τη συμφωνία στη Σύνοδο Κορυφής: Επιστρέφουμε στην Αθήνα με ένα πακέτο που ξεπερνά τα 70 δισ. ευρώ\n21.07.2020 | 09:04\nΤαυτόχρονα, ο κ. Μητσοτάκης υπογράμμισε ότι «θα μπορούσε να πει κανείς ότι ο κορωνοϊός, μέσα στην τραγωδία του, μας έδωσε το έναυσμα ως Ευρώπη να κάνουμε ένα βήμα το οποίο μέχρι και πριν από τρεις μήνες φάνταζε αδιανόητο. Νομίζω από αυτή την πλευρά, είναι και μία ένδειξη του πώς δουλεύει η Ευρώπη και πώς μεταφράζεται στην πράξη, η ευρωπαϊκή αλληλεγγύη. Η Ευρώπη πολλές φορές δείχνει να είναι στατική και μετά ξαφνικά κάνει ένα μεγάλο άλμα προς τα εμπρός. Νομίζω αυτό το οποίο έγινε αυτές τις τέσσερις ημέρες ως προς τη δομή των πόρων που έχουμε στη διάθεσή μας, κυρίως τη δυνατότητα πια να δανειστούμε σε ευρωπαϊκό επίπεδο είναι ένα τέτοιο σημαντικό άλμα στο μέλλον, μια μεγάλη παρακαταθήκη για το μέλλον της Ευρώπης».


ΣΧΟΛΙΟ ΤΟΥ ΓΡΑΦΕΙΟΥ ΤΥΠΟΥ ΓΙΑ ΤΗΝ ΠΥΡΚΑΓΙΑ ΣΤΟΝ ΑΡΧΑΙΟΛΟΓΙΚΟ ΧΩΡΟ ΤΩΝ ΜΥΚΗΝΩΝ – energinews.gr\nΟύτε τους αρχαιολογικούς χώρους δεν μπορεί να προστατεύσει η κυβέρνηση από τις πυρκαγιές, όπως αποδείχτηκε χτες με την πυρκαγιά στον αρχαιολογικό χώρο στις Μυκήνες,που αν και μνημείο παγκόσμιας πολιτιστικής κληρονομιάς, δεν φαίνεται να ήταν ενταγμένος σε κάποιο σχέδιο πρόληψης και προστασίας από πυρκαγιά! Ο συγκεκριμένος αρχαιολογικός χώρος, με τεράστια φυσική, ιστορική και πολιτιστική αξία, ήταν απροστάτευτος, με προφανή ευθύνη της κυβέρνησης και των αρμόδιων κρατικών υπηρεσιών, αφού διαχρονικά κανένα ουσιαστικό μέτρο δεν έχει παρθεί για την αντιπυρική προστασία και πρόληψη, την στελέχωση του Πυροσβεστικού Σώματος. Αυτή η ευθύνη δεν μπορεί να κρυφτεί κάτω από το χαλί της επικοινωνίας και της υποβάθμισης του μεγέθους των καταστροφών.\nΑΘΗΝΑ 31/8/2020 ΤΟ ΓΡΑΦΕΙΟ ΤΥΠΟΥ ΤΗΣ ΚΕ ΤΟΥ ΚΚΕ\nΤο ΚΚΕ θεωρεί κρίσιμο ζήτημα την πορεία αντιμετώπισης της πανδημίας και τα μέτρα που απαιτούνται για την προστασία του λαού. Οι ευθύνες της κυβέρνησης είναι τεράστιες. Σε αυτό το πλαίσιο, παίρνει μία σειρά πρωτοβουλίες για να αναδείξει την ανάγκη να παρθούν άμεσα μέτρα τόσο για τη θωράκιση του δημόσιου συστήματος υγείας, όσο και για την προστασία στους χώρους δουλειάς, στα σχολεία και τα πανεπιστήμια.\nΜία από αυτές τις πρωτοβουλίες είναι και η εκδήλωση που διοργανώνει η Κομματική Οργάνωση Αττικής την Πέμπτη 3 Σεπτέμβρη, στις 7.30 το απόγευμα στο Αιγάλεω στο Μπαρουτάδικο, όπου θα μιλήσει ο ΓΓ της ΚΕ του ΚΚΕ, Δημήτρης Κουτσούμπας.\nΣτην εκδήλωση με θέμα: “Ο αγώνας για τη ζωή και την υγεία του λαού δεν μπορεί να περιμένει”, ο Δημήτρης Κουτσούμπας θα παρουσιάσει τις θέσεις του ΚΚΕ για την υγεία του λαού και της νεολαίας, δεδομένου της κατάστασης που υπάρχει στα νοσοκομεία, λόγω των ελλείψεων σε υγειονομικούς και υποδομές, τα απαραίτητα μέτρα υγιεινής και ασφάλειας που πρέπει να παρθούν και να τηρηθούν σε όλους τους εργασιακούς χώρους, όπως είναι οι μεγάλες επιχειρήσεις, τα εργοστάσια, για την αποφυγή συνωστισμού στα Μέσα Μεταφοράς, καθώς και όλα εκείνα τα μέτρα που θα διασφαλίσουν την ασφαλή μόρφωση της νεολαίας, σε όλες τις εκπαιδευτικές βαθμίδες.\nΣτην εκδήλωση θα παρέμβουν εκπρόσωποι σωματείων από τον χώρο της υγείας αλλά και των κλάδων του τουρισμού, των τροφίμων, των μέσων μαζικής μεταφοράς αλλά και της εκπαίδευσης.\nΑΝΑΚΟΙΝΩΣΗ ΤΟΥ ΓΡΑΦΕΙΟΥ ΤΥΠΟΥ ΓΙΑ ΤΟ ΘΑΝΑΤΟ ΤΟΥ ΓΙΩΡΓΟΥ ΒΟΥΡΟΥ\nΜε θλίψη αποχαιρετούμε τον Γιώργο Βούρο, έναν σημαντικό θεατράνθρωπο, ο οποίος έφυγε, αφού έχασε τη μάχη με τον καρκίνο και κηδεύεται αύριο Τρίτη 1 Σεπτέμβρη.\nΥπήρξε ένας πολύπλευρος καλλιτέχνης του θεάτρου και διακρίθηκε ως ηθοποιός, σκηνοθέτης, μεταφραστής και δάσκαλος. Συνεργάστηκε με μεγάλες προσωπικότητες του ελληνικού θεάτρου τον Δημήτρη Ροντήρη, τον Αλέξη Μινωτή, τον Αλέξη Σολομό, τον Σπύρο Ευαγγελάτο, τον Μίνωα Βολανάκη, τον Μιχάλη Κακογιάννη, τον Κώστα Μπάκα και τον Γιώργο Μιχαηλίδη, αλλά και με αλλοδαπούς καλλιτέχνες όπως η Γκλέντα Τζάκσον και η Έρθα Κιτ, στο διάστημα που είχε εγκατασταθεί στο Λός Άντζελες. Δίδαξε υποκριτική αρχαίου δράματος στο Πανεπιστήμιο του Λονδίνου. Είχε, επίσης, ένα πλούσιο μεταφραστικό έργο.\nΉταν μέλος του ΣΕΗ της ΕΕΣ και της ΕΕΘΣ, ειδικά στο ΣΕΗ στήριζε τις ταξικές δυνάμεις που συσπειρώνονται στην Δημοκρατική Ενότητα Ηθοποιών, ακόμα και με την συμμετοχή του στο ψηφοδέλτιο, παρά το οξύ πρόβλημα υγείας που αντιμετώπιζε.\nΤο Κομμουνιστικό Κόμμα Ελλάδας εκφράζει τα ειλικρινή του συλλυπητήρια στην οικογένεια του.\nPrevious post:ΟΜΙΛΙΑ ΤΟΥ ΓΓ ΤΗΣ ΚΕ ΤΟΥ ΚΚΕ ΔΗΜΗΤΡΗ ΚΟΥΤΣΟΥΜΠΑ ΣΕ ΕΚΔΗΛΩΣΗ ΤΗΣ ΚΟΜΜΑΤΙΚΗΣ ΟΡΓΑΝΩΣΗΣ ΑΤΤΙΚΗΣ ΜΕ ΘΕΜΑ: ,“Ο ΑΓΩΝΑΣ ΓΙΑ ΤΗ ΖΩΗ ΚΑΙ ΤΗΝ ΥΓΕΙΑ ΤΟΥ ΛΑΟΥ ,ΔΕΝ ΜΠΟΡΕΙ ΝΑ ΠΕΡΙΜΕΝΕΙ”\nNext post:Μ.ΟΘΩΝΑΣ : «Ο ΜΗΝΑΣ ΤΟΥ ΜΕΛΙΤΟΣ ΤΗΣ ΚΥΒΕΡΝΗΣΗΣ ΜΕ ΤΗΝ ΚΟΙΝΗ ΓΝΩΜΗ ΤΕΛΕΙΩΝΕΙ»


Eλεύθερος ο Δημήτρης Μαρινόπουλος | eReportaz\nEλεύθερος ο Δημήτρης Μαρινόπουλος\n16/04/2018, 10:32 ΜΜ\nΕλεύθερος αφέθηκε ο επιχειρηματίας, Δημήτρης Μαρινόπουλος, ο οποίος νωρίτερα σήμερα συνελήφθη και οδηγήθηκε στο ΑΤ Συντάγματος για άρνηση συμμόρφωσης σε δικαστική απόφαση που τον υποχρέωνε να εμφανίσει τα περιουσιακά του στοιχεία. Ο Δ. Μαρινόπουλος οδηγήθηκε στα πρώην δικαστήρια της Σχολής Ευελπίδων και λίγο πριν από τις 22.00 αφέθηκε ελεύθερος. Το σκεπτικό της απόφασης αναμένεται να εκδοθεί.


Terrace of the Leper King, Κρονγκ Σιμ Ρίαμ: Ενοικιαζόμενα για διακοπές | HomeAway\nΚρονγκ Σιμ Ρίαμ\nTerrace of the Leper King: Βρείτε τις καλύτερες επιλογές τουριστική κατοικίας για τις διακοπές σας.\nΔωμάτιο Οικογενειακής Σουίτας με θέα στην πισίνα Angkor Year Theme Hotel\nΣουίτα από το Memoire D'Angkor\n1 Δωμάτιο με πρωινό και δωρεάν παραλαβή\nΙδιωτικό πολυτελές δωμάτιο με μπαλκόνι - δωρεάν μεταφορά με το αεροδρόμιο\nΙδιωτική βίλα 4 Badrooms και πισίνα + Δωρεάν Σήκωσε + Δωρεάν Πρωινό\nΟμορφιά στη Φύση - Ιδιωτική Βίλα Siem Reap\nTerrace of the Leper King, Κρονγκ Σιμ Ρίαμ: Πού να μείνετε;\nTerrace of the Leper King: Στις καταχωρίσεις των καταλυμάτων μας για το 2019, θα βρείτε 127 διαφορετικά εξοχικά σπίτια. Από 23 Οικίες έως 23 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Terrace of the Leper King;\nΝαι, φυσικά. Η HomeAway προσφέρει 23 Οικίες σε Terrace of the Leper King. Άλλοι δημοφιλείς τύποι ενοικιαζόμενων καταλυμάτων σε Terrace of the Leper King περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Terrace of the Leper King) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 78 τουριστικά καταλύματά μας σε Terrace of the Leper King. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Terrace of the Leper King;\nΝαι, η HomeAway προσφέρει μια επιλογή 127 διαθέσιμων τουριστικών καταλυμάτων για απευθείας κράτηση online και 77 για άμεση κράτηση κοντά σε Terrace of the Leper King. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Terrace of the Leper King!


«ΕΠΑΓΓΕΛΜΑ ΠΟΡΝΗ» Της Λιλής Ζωγράφου με την Αλεξάνδρα Παλαιολόγου στο «ΧΑΝΙ» στις 3 Ιουλίου - Kosnews24.gr\n«ΕΠΑΓΓΕΛΜΑ ΠΟΡΝΗ» Της Λιλής Ζωγράφου με την Αλεξάνδρα Παλαιολόγου στο «ΧΑΝΙ» στις 3 Ιουλίου\nΤετάρτη, 27 Ιούνιος 2018 13:22\n«ΕΠΑΓΓΕΛΜΑ ΠΟΡΝΗ» ΤΗΣ ΛΙΛΗΣ ΖΩΓΡΑΦΟΥ ΜΕ ΤΗΝ ΑΛΕΞΑΝΔΡΑ ΠΑΛΑΙΟΛΟΓΟΥ ΣΤO «ΧΑΝΙ» ΛΑΟΓΡΑΦΙΚΟ ΜΟΥΣΕΙΟ ΣΤΙΣ 3 ΙΟΥΛΙΟΥ ΣΤΑ ΠΛΑΙΣΙΑ ΤΟΥ ΦΕΣΤΙΒΑΛ «ΙΠΠΟΚΡΑΤΕΙΑ 2018»\nΜετά τις sold-out παραστάσεις στην Αθήνα και την πετυχημένη περιοδεία ανά την Ελλάδα η παράσταση «Επάγγελμα Πόρνη» ταξιδεύει στην Κω.\n1973. Μετά την απόπειρα αυτοκτονίας της, παραμονές πρωτοχρονιάς, νοσηλεύεταισε ψυχιατρική κλινική. Εκεί γινόμαστε μάρτυρες της απάνθρωπης συμπεριφοράς του προσωπικού, που φτάνει στα όρια του εξευτελισμού. Η συγγραφέας, δεμένη στο κρεβάτι, πέφτει θύμα βιασμού από νυχτερινούς φύλακες. Εντούτοις δεν αποδυναμώνεται. Η τραυματική της εμπειρία την εξωθεί στην κατά μέτωπο σύγκρουσημε τους ιθύνοντες και την καταγγελία της σαθρής λειτουργίας του νοσηλευτικού οργανισμού.\nΠαράσταση: Τρίτη 3 Ιουλίου, Ώρα 21.00\nΠροπώληση: Βιβλιοπωλείο «Έκφραση», Περίδου 3, Τ. 22420-24351


Παιδίον Τόπος: ΣΥΜΒΟΛΙΚΟΣ ΣΤΟΛΙΣΜΟΣ ΧΡΙΣΤΟΥΓΕΝΝΙΑΤΙΚΟΥ ΔΕΝΔΡΟΥ ΑΠΟ ΤΗ Δ2!!!\nΣΥΜΒΟΛΙΚΟΣ ΣΤΟΛΙΣΜΟΣ ΧΡΙΣΤΟΥΓΕΝΝΙΑΤΙΚΟΥ ΔΕΝΔΡΟΥ ΑΠΟ ΤΗ Δ2!!!\nΟΙ ΜΑΘΗΤΕΣ ΚΑΙ ΟΙ ΜΑΘΗΤΡΙΕΣ ΤΟΥ Δ2 ΣΤΟΛΙΣΑΝ ΤΟ ΧΡΙΣΤΟΥΓΕΝΝΙΑΤΙΚΟ ΔΕΝΤΡΟ ΤΗΣ ΤΑΞΗΣ ΚΑΙ ΖΗΤΟΥΝ ΑΠΟ ΤΟΝ ΑΓΙΟ-ΒΑΣΙΛΗ ΝΑ ΤΟΥΣ ΦΕΡΕΙ ΤΟΝ ΚΑΙΝΟΥΡΙΟ ΧΡΟΝΟ ΒΙΒΛΙΑ!!!\nΑναρτήθηκε από Ελισάβετ Σατσόγλου στις 5:54 μ.μ.\nΕτικέτες Βίντεο, Δημιουργίες μαθητών, Χριστούγεννα\nlampros lampinos 10 Δεκεμβρίου 2011 - 8:32 μ.μ.\ngeorgia 10 Δεκεμβρίου 2011 - 9:33 μ.μ.\nΈτσι όπως πάμε μόνο στον Αι Βασίλη ελπίζουμε για βιβλία.\nΒανέσσα 10 Δεκεμβρίου 2011 - 9:40 μ.μ.\nΠολύ όμορφη σκέψη και πολύ πρωτότυπη πράξη! Καλή χρονιά με βιβλία λοιπόν!\nΡοδούλα 10 Δεκεμβρίου 2011 - 9:51 μ.μ.\nΜακάρι ο Άγιος Βασίλης να φωτίσει τους όποιους υπεύθυνους γι' αυτή τη θλιβερή κατάσταση στην οποία βρισκόμαστε, και να αλλάξει κάτι.


Trend Όφελος - Αποδεδειγμένη Έναρξη Λογισμικό Σήματος - Όφελος Trend - Σήματα Συναλλαγών Αυτόματων Συναλλαγών\nForex GOLD Επενδυτών – Το επίσημο site →\nTrend Όφελος – Αποδεδειγμένη Έναρξη Λογισμικό Σήματος - Όφελος Trend\nΜΑΣ. Κυβέρνηση Απαιτείται Αποποίηση – Trading στην αγορά συναλλάγματος για το περιθώριο μεταφέρει ένα υψηλό επίπεδο κινδύνου και ενδέχεται να μην είναι κατάλληλο για όλους τους επενδυτές. Ο υψηλός βαθμός μόχλευσης μπορεί να λειτουργήσει εναντίον σας, καθώς και για σας. Πριν αποφασίσει να επενδύσει σε ξένο συνάλλαγμα, θα πρέπει να εξετάσει προσεκτικά τις επενδύσεις σας στόχους, επίπεδο εμπειρίας, και η διάθεση ανάληψης κινδύνου. Υπάρχει η πιθανότητα ότι θα μπορούσατε να διατηρήσουν μια απώλεια μέρους ή του συνόλου της αρχικής σας επένδυσης και επομένως δεν πρέπει να επενδύσετε χρήματα που δεν μπορείτε να αντέξετε οικονομικά να χάσετε. Θα πρέπει να είστε ενήμεροι για όλους τους κινδύνους που συνδέονται με την εμπορία συναλλάγματος, και ζητούν συμβουλές από έναν ανεξάρτητο οικονομικό σύμβουλο αν έχετε αμφιβολίες.\nΗ αγορά, πώληση ή συμβουλές σχετικά με ένα νόμισμα μπορεί να γίνει μόνο από έναν εξουσιοδοτημένο Broker / Dealer; ούτε μας, ούτε οι θυγατρικές ή συγγενείς μας που συμμετέχουν στην παραγωγή και τη συντήρηση της υπηρεσίας αυτής ή αυτό το site, είναι εγγεγραμμένος Broker / Dealer ή Σύμβουλος Επενδύσεων σε οποιοδήποτε μέλος ή Ομοσπονδιακά-κυρώσεις δικαιοδοσία. Κάθε αγοραστής των υπηρεσιών ή προϊόντων που αναφέρονται σε αυτό το site να συμβουλεύονται με άδεια εκπρόσωπος της επιλογής τους σχετικά με οποιαδήποτε συγκεκριμένη εμπορική ή εμπορική στρατηγική. Δεν εκπροσώπηση γίνεται ότι κάθε λογαριασμός ή είναι πιθανό να επιτύχει κέρδη ή ζημίες παρόμοιες με εκείνες που συζητούνται σε αυτή την ιστοσελίδα. Η προηγούμενη απόδοση του κάθε συστήματος συναλλαγών ή μεθοδολογία δεν είναι απαραίτητα ενδεικτικά των μελλοντικών αποτελεσμάτων.\nThis site and the products and services offered on this site are not associated, affiliated, endorsed, or sponsored by Google, ClickBank, eBay, Amazon, Yahoo… Διαβάστε περισσότερα…\nForex GOLD Επενδυτών – Το επίσημο site Forex GOLD Investor is the preferred trading system for serious precious metal investors who seek consistent high profit - minimal loss performance. Συνέχισε να διαβάζεις →...\nΩΜΕΓΑ TREND ΔΕΙΚΤΗΣ OMEGA TREND INDICATOR Continue reading →...\nΕργαλείο Forex Shed MT4 Tools for managing and monitoring your Forex trades Continue reading →...\nBest Ρομπότ Forex από Αυτοματοποιημένο Forex Εργαλεία ρομπότ υψηλής ποιότητας Forex που προσφέρουν σταθερό αποτέλεσμα σε χαμηλή τιμή. Demo εκδόσεις όλων των ρομπότ Forex είναι διαθέσιμα. Αυτοματοποιημένο Forex Εργαλεία εξειδικεύεται στην ανάπτυξη ρομπότ Forex (ειδικών συμβούλων). Συνέχισε να διαβάζεις →...\nWallstreet FOREX ROBOT – Η επίσημη ιστοσελίδα Wallstreet FOREX ROBOT - THE OFFICIAL WEBSITE Continue reading →...\nστρατηγική Renko – Renko Σύστημα – Renko Forex Renko Trading Strategy. How to make money using the Renko - Brick Forex Charting Manual Trading Strategy. Συνέχισε να διαβάζεις →...\nVITFX – Σήματα Forex Trading Προϊόντα & Υπηρεσίες VITFX We provide professional FOREX signals and services to investors worldwide. Συνέχισε να διαβάζεις →...\nΑυτή η καταχώρηση δημοσιεύτηκε στο καταβληθεί Σήματα & Υπηρεσία λογισμικό και με ετικέτα buy signals, EA, ειδικός σύμβουλος, forex, Σήματα Forex, forex διαπραγμάτευση, δείκτης, MetaTrader, sell signals, εμπορία. Σελιδοδείκτης το μόνιμος σύνδεσμος.\nΣήματα Συναλλαγών Auto Forex\tΠνευματική ιδιοκτησία © 2009-2020


Από τις 12 Μαρτίου 2017, η Emirates πραγματοποιεί την πτήση Αθήνα- Νέα Υόρκη, συνδέοντας απευθείας Ελλάδα και ΗΠΑ σε καθημερινή βάση, καθ’ όλη τη διάρκεια του χρόνου. Από τις 24 έως τις 29 Απριλίου, οι ταξιδιώτες που επιθυμούν να πετάξουν στη Νέα Υόρκη κατά τις περιόδους από 1 έως 31 Μαΐου και από 1 Νοεμβρίου έως 31 Δεκεμβρίου 2017, μπορούν να αγοράσουν εισιτήριο στην Οικονομική Θέση της Emirates από μόλις €399. Κατά τη διάρκεια της πτήσης, οι επιβάτες θα έχουν τη δυνατότητα να μεταφέρουν και να χρησιμοποιούν τα laptop ή τα tablet τους για να δουλεύουν ή να διασκεδάζουν, καθώς η απαγόρευση που αφορά τη χρήση ηλεκτρονικών συσκευών σε κάποιες πτήσεις με προορισμό τις ΗΠΑ, δεν ισχύει για την πτήση Αθήνα-Νέα Υόρκη.


Με εκστρατεία 100 επιθέσεων η Αλ Κάϊντα εκδικείται τον θάνατο του Μπιν Λάντεν - Newsit.gr\nNewsit / Κόσμος / Με εκστρατεία 100 επιθέσεων η Αλ Κάϊντα εκδικείται τον θάνατο του Μπιν Λάντεν\nΜε εκστρατεία 100 επιθέσεων η Αλ Κάϊντα εκδικείται τον θάνατο του Μπιν Λάντεν\nΔημοσιεύθηκε: 20.08.2011 | 14:44\nΗ εκστρατεία, η οποία φέρει την ονομασία «Εκδίκηση για τον Σεΐχη Οσάμα Μπιν Λάντεν και άλλους υψηλούς αξιωματούχους», άρχισε «στα μέσα του μήνα της νηστείας (Ραμαζάνι) και, αν θέλει ο Θεός, θα τελειώσει αφού φτάσει τις 100 επιθέσεις», αναφέρεται στην ανακοίνωση της οργάνωσης που δημοσιεύεται στον ισλαμιστικό ιστότοπο Honein.\nΣτις 15 Αυγούστου, την ημέρα που φαίνεται ότι αποτελεί την αρχή της εκστρατείας, αφού το Ραμαζάνι άρχισε την 1η Αυγούστου, μια σειρά επιθέσεων –αυτοκτονίας, βομβιστικές και ενόπλων– σε 18 πόλεις του Ιράκ προκάλεσε το θάνατο 74 ανθρώπων και τον τραυματισμό άνω των 300, καθιστώντας την ημέρα αυτή την πιο αιματηρή στη χώρα από το Μάιο του 2010.\nΣτη διάρκεια της περασμένης νύκτας (Παρασκευή προς Σάββατο) προκηρύξεις που καλούν τους πολίτες να ενταχθούν στο Ισλαμικό Κράτος στο Ιράκ και να πολεμήσουν τους αμερικανούς στρατιώτες διανεμήθηκαν στη νότια και τη δυτική Βαγδάτη, ανακοίνωσε ένας αξιωματούχος του υπουργείου Εσωτερικών.


------ Ιερός Λόχος 2012 Έφεδροι και φίλοι των Ειδικών Δυνάμεων ------: Στο Στρατόπεδο Καρατάσiου το 3ο Makedonian Pride\nΟΛΑ είναι ΕΤΟΙΜΑ!\nTo 3o Makedonian Pride θα ξεκινήσει στις 7 μμ και θα πραγματοποιηθεί στο Στρατόπεδο Καρατάσου (στη δυτική Θεσσαλονίκη)!\nΑπό το κέντρο για να φτάσετε στο (πρώην) Στρατόπεδο Καρατάσιου,\nέρχεστε από την από την οδό Λαγκαδά (κατεύθυνση από το κέντρο προς τα δυτικά),\nπερνάτε τον Άγιο Ελευθέριο στα δεξιά σας (εκκλησία που είναι πάνω στην οδό Λαγκαδά),\nπερνάτε μετά και το ψυχιατρικό νοσοκομείο της Σταυρούπολης,\nκαι στην επόμενη μεγάλη διασταύρωση (στο 2o φανάρι μετά το Ψυχιατρείο), στην οδό Στρατού, στρίβετε δεξιά.\nΘα δείτε την είσοδο του πρώην Στρατοπέδου στα δεξιά σας (δείτε τα κόκκινα βέλη):\nγια να φτάσετε στο (πρώην) Στρατόπεδο Καρατάσιου, είναι εύκολη πρόσβαση τόσο από τον Περιφερειακό (από Χαλκιδική προς τα δυτικά) :\nβγαίνετε στην έξοδο για «νοσοκομείο Παπαγεωργίου- Στρ. Νοσοκομείο 424» και κατευθύνεστε προς τα νοσοκομεία.\nΣτρίβετε στην 2η στροφή αριστερά, (προς Πολιχνη), περνάτε κάτω από ένα μικρό τούνελ και αμέσως μετά στρίβετε δεξιά (προς Σταυρουπολη).\nΣυνεχίζετε όπως πάει ο δρόμος. Στο τέλος του δρόμου έχει διχάλα (αριστερά-δεξιά).\nΛίγο παρακάτω αριστερά, θα δείτε την είσοδο του στρατοπέδου.\nΦθάσατε στον χώρο του 3ου Makedonian Pride!!!\nΟι ετοιμασίες για το 3rd Makedonian Pride στο πρώην στρατόπεδο Καρατάσου συνεχίζονται πυρετωδώς και με πρόβλεψη για πιθανή βροχόπτωση.\nΠαρά την καταιγίδα και την έντονη χαλαζόπτωση που προηγήθηκε με ΑΠΟΛΥΤΗ επιτυχία πραγματοποιήθηκε το 3ο Makedonian Pride!\nΕντός της ημέρας θα δημοσιεύσουμε ανασκόπηση, φωτογραφίες και βίντεο!\nΑναρτήθηκε από Ιερός Λόχος 2012 στις 3:30 μ.μ.


°Ξενοδοχείο ELEA MARE HOTEL ΜΟΝΕΜΒΑΣΙΆ 2* (Ελλάδα)\nElea Mare Hotel - Μονεμβασιά\nΈνα παιδί μπορούν να μείνουν στην τιμή των EUR 10 ανά νύχτα/άτομο σε ένα επιπλέον κρεβάτι. Ένα παιδί κάτω των 2 ετών μπορούν να μείνουν στην τιμή των EUR 5 ανά νύχτα/άτομο σε παιδικό κρεβάτι. Κατοικίδια\nΔημοφιλείς προορισμοίElounda Beach HotelAcropol Hotel AthensHotel Apartments PaphosΞενοδοχεία ΚαλαμάταBoutique Hotel CorfuΞενοδοχεία παγκοσμίωςGalaxy Hotel NaxosBest Western Lingos Hotel FlorinaPanorama Apartments Oia Nautilus Hotel Santorini IslandΞενοδοχείο Όστρια Ξενοδοχείο Milos IslandPlaka Hotel II Naxos IslandMyconian Kohili & Kalypso Hotel Samos IslandElectra Palace Hotel AthensBella Venezia Hotel CorfuVillas OdysseasHoliday Beach Resort Santorini IslandAstali Hotel RethymnoΘάλασσα Ξενοδοχείο Santorini IslandStudios Kilindra Aparthotel AstypalaiaΞενοδοχείο Γιάννα Ξενοδοχείο ΑγκίστριFaros Guest House Milos IslandSilver Sun Hotel Malia Alizea Villa Santorini IslandBozikis Palace Hotel Zakynthos IslandAegea Blue Cycladitic Resort Zorgos Δημοφιλείς ΔιακοπέςΕκδρομη ΑυστριαΤαξιδι ΒουλγαριαΤαξιδι Ινδια\nΣτούντιο με θέα στην παραλία Τύπος κρεβατιού: Κλίνες για 3 άτομα\nΔιαμέρισμα 2 Υπνοδωματίων Τύπος κρεβατιού: 4 μονά κρεβάτια ή Διπλό κρεβάτι\nElea Mare Hotel - ΜονεμβασιάΜονεμβασιά\nΞενοδοχεία στη γύρω περιοχήAlas Resort & Spa Monemvasia4 stars2 χλμAlas Resort And Spa Elika4 stars2 χλμPrincess Kyniska Suites Monemvasia3 stars8 χλμΚοντινές πόλειςξενοδοχεία Gythio - 44 χλμξενοδοχεία Κύθηρα - 48 χλμξενοδοχεία Αρεόπολις - 60 χλμξενοδοχεία Diakofti - 47 χλμξενοδοχεία Laconia - 61 χλμξενοδοχεία Σπέτσες - 65 χλμξενοδοχεία Πόρτο Χέλι - 68 χλμξενοδοχεία Λεωνίδιο - 56 χλμξενοδοχεία Σπάρτη - 70 χλμξενοδοχεία Agia Pelagia (Kythira) - 41 χλμ\nη ευγενεια και η εξυπηρετιση


Eλληνικό - Αργυρούπολη>που θα βρείτε τους 26 κάδους ανακύκλωσης ρούχων - notia.gr\nEλληνικό – Αργυρούπολη>που θα βρείτε τους 26 κάδους ανακύκλωσης ρούχων\nΜετά από σχετικό αίτημα, αποτυπώσαμε σε διαδραστικό χάρτη την τοποθεσία όλων των κάδων ανακύκλωσης ρουχισμού προς ενημέρωση και διευκόλυνση των κατοίκων.\nΠατήστε εδώ για να δείτε τον διαδραστικό χάρτη.\nTα σημεία που έχουν τοποθετηθεί οι κάδοι ανακύκλωσης ρούχων είναι τα παρακάτω:\n1. Εργοτάξιο Δήμου (Πρώην Δημαρχείο Ελληνικού)\n2. 1ο ΕΠΑΛ Ελληνικού , Ελ. Βενιζέλου 2-4\n3. 1ο ΚΑΠΗ Ελληνικού, Χρ. Τραπεζούντος\n4. Παιδική Χαρά, Χρ. Τραπεζούντος και Αθ. Διάκου\n5. 1ο Λύκειο Ελληνικού, Εθν. Μακαρίου 7\n6. 1ο ΕΠΑΛ Αργυρούπολης, Αναστάσεως 19 και Παλαιολόγου\n7. 1ο Γυμναστήριο Αργυρούπολης, Τριπόλεως\n8. 7ο Δημ. Σχολείο Αργυρούπολης, Κωνσταντινουπόλεως 82\n9. 3ο Λύκειο Αργυρούπολης, Αγ.Βαρβάρας 1\n10. Δημαρχείο Ελληνικού-Αργυρούπολης, Ρεθύμνης\n11. 11ο Δημ. Σχολείο Αργυρούπολης, Ηλεκτρουπόλεως 1\n12. 3ο Γυμνάσιο Αργυρούπολης, Πολεμιστών 15\n13. Κ.Π.Ε. Αργυρούπολης, Μπουμπουλίνας 3\n14. 2ο Νηπιαγωγείο Αργυρούπολης, Πίνδου και Γράμμου\n15. 10ο Νηπιαγωγείο Αργυρούπολης, Ρούμελης 104\n16. Κλειστό Γυμναστήριο Αργυρούπολης, Ολυμπίας\n17. Β’ ΚΑΠΗ και Ανοικτό Γήπεδο Μπάσκετ Αργυρούπολης, Ολυμπίας\n18. 2ο Γυμνάσιο Αργυρούπολης, Ομήρου και Μιλήτου\n19. 2ο Δημ. Σχολείο Ελληνικού, Αγ. Παρασκευής και Βοσπόρου\n20. Α’ ΚΑΠΗ Αργυρούπολης, Αλεξιουπόλεως 27\n21. Σούπερ Μάρκετ ΣΚΛΑΒΕΝΙΤΗΣ Αργυρούπολης, Λέοντος και Μαραθωνομάχων\n22. Σούπερ Μάρκετ ΜΑΡΙΝΟΠΟΥΛΟΣ Αργυρούπολης, Μ.Γερουλάνου και Αβέρωφ\n23. 1ο Νηπιαγωγείο Αργυρούπολης, Πόντου 34\n24. Παιδική Χαρά Αργυρούπολης, Διγ. Ακρίτα 58\n25. Γ’ ΚΑΠΗ Αργυρούπολης, Αλίμου 98\n26. Πάροδος Ποσειδώνος και οδός Γάμα (Νυχτερινά Κέντρα)


Οι προβλέψεις του «Betατζή» για τους ποδοσφαιρικούς αγώνες του Σαββάτου 11/12 - Karvasaras - Ειδήσεις από την Δυτική Ελλάδα και όλο τον κόσμο\n11 Δεκεμβρίου 2021, 19:55\nΟι προβλέψεις του «Betατζή» για τους ποδοσφαιρικούς αγώνες του Σαββάτου 11 Δεκεμβρίου, μόνο στο karvasaras.gr.\nΓεια και χαρά λεβέντες! Άφησα την Αγγλία και πάω στα βραδινά ματς. Πρώτο από B Γαλλίας, η Καέν υποδέχεται την Γκινκαμπ. Ισοδύναμες ομάδες και μυρίζει Χ από εδώ έως εκεί. Άντε να βάλω και τον άσσο για παν ενδεχόμενο, 1Χ κανονική διπλή και προχωρώ.\nΡουμανία για τη συνέχεια, η Γκαζ Μεταν παίζει με τη Στεάουα που είναι σε φόρμα, το διπλό θα παιχτεί και θα περάσει φίλοι μου.\nΣερενγκ εναντίον Άντερλεχτ για τρίτο ματς και Βέλγιο μεριά όπως καταλάβατε. Το γκολ-γκολ εκεί φίλοι μου δεν χάνει με καμία κυβέρνηση. Εγώ το παίζω και ας είναι στο 1.65.\nΤέταρτη στάση μου Β Ισπανίας και Ειμπαρ – Μάλαγα. Ντέρμπι από τα παλιά και η ανωτερότητα της Μάλαγα (ναι φίλοι μου θεωρώ πως έχει καλύτερη ομάδα) αντισταθμίζεται από τη δύναμη της έδρας, Χ παλικάρια, μην το σκέφτεστε πολύ.\nΚαμπιονάτο και ματσάρα μεταξύ Ουντινέζε και Μίλαν. Σε καλή κατάσταση και οι δυο, σκοράρουν ακατάπαυστα και αυτό θα κάνουν και σήμερα. Αμφίσκορο και πάλι λοιπόν στο 1.75 διαδικτυακά.\nΤελειώνω με ένα παιχνίδι από κύπελλο Ιαπωνίας, το οποίο ξεκινάει στις 9:00 το πρωί και θα πάει παράταση και πέναλτι. Ο λόγος για το Ουραβα – Τσετεζο Οσάκα. Θα γίνει σκοτωμός παιχταράδες μου, θα φάει η μύγα σίδερο και το κουνούπι ατσάλι. Άρα Χ τελικό αδέρφια.\nΆντε καλή τύχη, τα λέμε αύριο με υγεία!\nΑ2 μπάσκετ: Εκτός έδρας νίκη και χαμόγελα στον ΑΟ Αγρινίου


Εξελιχθείτε στον τεχνικό που εκτιμούν και προτιμούν όλοι – AceTraining\nΕξελιχθείτε στον τεχνικό που εκτιμούν και προτιμούν όλοι\nΣτο πολύ ανταγωνιστικό περιβάλλον που ζούμε υπάρχει ανάγκη κατάρτισης των τεχνικών των εταιρειών ώστε να βελτιώσουμε τις τεχνικές εξυπηρέτησης των πελατών μας με στόχο την μεγαλύτερη ικανοποίηση και κτίσιμο μακροχρόνιων σχέσεων μαζί τους.\nTo “χτίσιμο” του προσωπικού μας στίγματος (brand), απαραίτητη συνεχής επένδυση\nΟ αγώνας για την διαφοροποίηση – Κερδίστε “κάνοντας την διαφορά”.\nΤο παρόν σεμινάριο απευθύνεται σε\nΤεχνικούς κάθε βαθμίδας και κάθε ειδικότητας που θέλουν να είναι στην κορυφή της επιτυχίας στο επάγγελμα τους και να διατηρούν ενθουσιασμένους και πιστούς τους πελάτες τους.\nΠροϊσταμένους συνεργείων και διευθυντές τεχνικής υποστήριξης εγκαταστάσεων και μηχανημάτων που θέλουν να απογειώσουν την αποτελεσματικότητα της τεχνικής ομάδας τους.\nΤεχνικούς και μηχανικούς, ελεύθερους επαγγελματίες που θέλουν να ξεχωρίζουν για το υψηλό επίπεδο των υπηρεσιών τους και να είναι πάντα η πρώτη επιλογή των πελατών τους.\n“Ενδιαφέρον πράγματα που θα ήταν καλό για όλους να ξέρουν” Γεώργιος Κουρούσιης, Scientronics\n“Σίγουρα σε βοηθάει πολύ να βελτιώσεις τις τεχνικές σου σε σχέση με τους πελάτες και ταυτόχρονα στις πωλήσεις” Κυριάκος Ιωάννου, CYTA\n“Ένα αξιόλογο πρόγραμμα για την φύση της δουλειάς μας και ειδικό στον τομέα της εξυπηρέτησης πελατών” Μάριος Πλουτάρχου, CYTA\n“Αξίζει να δεις ποιος είναι ο τεχνικός που θέλουν όλοι” Φοίβη Ευθυμίου, CYTA\nΛΗΨΗ ΑΡΧΕΙΟΥ: ΕΝΗΜEΡΩΤΙΚΟ ΦΥΛΛΑΔΙΟ